August 2020 - www.krimiormen.dk\nSå er det tid for en opdatering for august. Selvom jeg har holdt lidt fri, så har jeg alligevel fået læst og anmeldt lidt af hvert. Det er blevet til alt fra thrillere over krimier samt selvbiografier og en bog om sundere kost. Selvom man læser mest krimier og thrillere så skal man jo også tænk lidt på den sunde livsstil. Derudover har jeg prøvet at lave et nyt tiltag på bloggen. Interviews med forfatterne. Interviews der består af 10 små spørgsmål. Jeg håber at forfatterne og følgerne tager godt imod dette nye tiltag. Der ligger allerede flere bøger klar til at blive læst i september. Blandt andet en ny udgivelse af Claus Holm om livsglæde og sund kost. En ny udgivelse af Harlan Cobe n og et samarbejde imellem Line Holm og Stine Bolther. Tilbage til august. Her er lidt om de bøger jeg har anmeldt i august.\nMåneden startede med thrilleren ”Anah” skrevet af Ole Møller. ANAH er en politisk thriller, som bygger på de dramatiske begivenheder, som fandt sted i sommeren 2014 i det mishandlede Irak. Islamisk Stat udråber Kalifatet og erobrer store områder, herunder byen Anah ved Eufrat. Sygeplejersken Maria arbejder for hjælpeorganisationen Humanity for Humanity, men hendes sygehus bliver skueplads for grusomheder fra både IS og koalitionen af krigsførende lande i området. Jeg er ret vild med at man kan slå op i persongalleriet for at læse lidt mere om hvem de forskellige karakterer er i forhold til hinanden. Mine varmeste anbefalinger til ”Anah” som er en fantastisk spændende politisk thriller, helt som en thriller skal være.Smækfyldt med interessante karakterer og spænding fra første side.Vurdering: 5/6 Roser.\nKrimien ”Grüsse von bubchen” skrevet af Calli Vollertsen lyder ikke ligefrem dansk, men det er den. En krimi, der handler om Sønke Andresen, der er født og opvokset i Siltoft ude vestpå i marsken. Han er den yngste af to drenge og vokser op sammen med broderen Andreas i Gendarmeriets tjenestebolig. Andreas var under krigen frivillig i SS Division Wiking, og som sådan deltog han på østfronten og her også under slaget mod russerne ved byen Narva i Estland. Jeg vil meget gerne lære Sønke Andresen nærmere at kande i en eventuel efterfølger til ”Grüsse von bubschen”. Mine varmeste anbefalinger til ”Grüsse von bubschen”. Eminent læsning hvis du mangler en god og lidt anderledes bog til ferien, hvis du stadig har en ferie til gode 😊Vurdering: 4/6 Roser.\nKonspirationsthrilleren ”Thulesingulariteten” er bestemt anderlede og så er den skrevet af en lokal forfatter, Torben Magnild Husum. Findes der rester af nazisternes hemmelige, okkulte selskaber i vore dage? Det spørgsmål bliver den humoristiske, joviale og impulsive konspirationsteoretiker Tom Eske og hans mere jordnære makker Ole tvunget til at finde et svar på. Det er nu ganske godt gået af en debutant. Har jeg lyst til at lære hovedkaraktererne Tom Eske og Ole Knaptorp nærmere at kende? Ja det har jeg i allerhøjeste grad. Jeg tager gerne imod en efterfølger til ”Thulesingulariteten” med åbne arme.\nKrimithrilleren ”Deroute” skrevet af Kent Langkjær. En ung kvinde findes voldtaget og kvalt under festugen i Aarhus. Efterforskningsleder Torsten T. Lange er ny hos Østjyllands Politi, hvor han forsøger at genfinde sig selv som politimand efter en dramatisk afsked med Nordjyllands Politi. ”Deroute” er fantastisk velskrevet og evner på bedste vis, at fastholde læseren, lige fra første side. Plottet er virkelig godt tænkt. Hele historien er troværdig, velskrevet og har en god sammenhæng i historien. Kommer der mon et 3. bind? Det så jeg da meget gerne. ”Deroute” får absolut mine varmeste anbefalinger med på vejen. En eminent skrevet Krimithriller der lægger fint op til efterfølgeren. Vurdering: 4/6 Roser.\nDen næste thriller er et spændende samarbejde indgået imellem 4 rutinerede forfattere. De fire bestsellerforfattere B.A. Paris, Clare Mackintosh, Holly Brown og Sophie Hannah er alle kendt for deres evne til at skabe spænding i særklasse, og med Rivalen er de gået sammen om at skrive et internationalt thrillerhit. B.A. Paris og Clare Mackintosh har begge udgivet tre spændingsromaner på dansk, mens Holly Brown og Sophie Hannah udkommer med Rivalen på dansk for første gang. I tilgift så bliver man præsenteret for et plot som jeg i hvert fald ikke havde set komme. ”Rivalen” får bestemt mine varmeste anbefalinger med på vejen hvis du er til en thriller uden de store blodige scener men med et psykologisk twist og gentagne overraskelser. Vurdering: 4/6 Roser.\nSpændingsromanen ”På date med en morder” skrevet af forfatterne der kalder sig Anna Ekberg. Ibens lillesøster er forsvundet. Det har hun været i snart et år, og i det år er Iben trukket længere og længere ind i sig selv. En mørk og lammende sorg har ædt hende op indefra og ødelagt hendes ellers lykkelige tilværelse. Politiet er overbevist om, at søsteren er blevet slået ihjel, og meget tyder på, at hun har mødt sin morder på en datingtjeneste. I ”På date med en morder” bliver læseren også præsenteret for kommerciel DNA-test på en ny og anderledes måde. ”På date med en morder” er bestemt en fantastisk velskrevet og nytænkende spændingsroman. Forfatternes research er, som altid, gennemarbejdet og yderst grundig, med en smule kunstnerisk frihed indlagt.”På date med en morder” får bestemt mine varmeste anbefalinger med på vejen hvis du er til en sprudlende og anderledes spændingsroman. Vurdering: 4/6 Roser.\nDen næste udgivelse er en vigtig og fascinerende selvbiografi om og af en kvinde, der i mange år led af en spiseforstyrrelse. ”Maskeballets dronning” skrevet af Carina Bruun Kristensen. Jeg vil smide min maskerede facade og lade dig komme helt tæt på mine inderste tanker og følelser. Der, hvor spiseforstyrrelse affødt af et destruktivt sind giver anvisninger på at leve et liv fyldt af urimelige restriktioner og ukærlige handlinger. Man føler håbet og ser den lyse fremtid for sig. Bogen får mine varmeste anbefalinger med på vejen. Helt særligt til dig der har et skrøbeligt sind eller til dig der er nysgerrig på hvad store svigt og spiseforstyrrelsen kan gøre ved et menneske. ”Maskeballets dronning” viser vejen frem til troen på et bedre liv, håbet og vejen ud af mørket. Vurdering: 5/6 Roser.\nEn ekelt bog indenfor det som jeg vil kalde livsstil, blev det også til. Michelle Kristensen har udgivet en ny bog med titlen ”Gør kål på kærestekilo og singlesul”. Michelle Kristensen lader os endnu engang møde store Sonja og hendes veninde sundhedseksperten Michelle. I ”Gør kål på Kærestekilo & singlesul” Er der en komplet kostplan til 4 uger, 48 nemme opskrifter og masser af plads til hygge og nydelse. Alle opskrifterne ser utroligt simple og lækre ud og kræver ikke mange timer ved kødgryderne. I tilgift så er der tips til hvad der er en god ide` at spise i forbindelse med motion. ”Gør kål på kærestekilo & singlesul” får mine varmeste anbefalinger med på vejen hvis du gerne vil ændre din livsstil, finde en lidt slankere udgave af dig selv frem, eller bare savner inspiration til et sundere køkken. Vurdering: 5/6 Roser.\nMånedens sidste anmeldelse blev spændingsromanen ”De ti fingre” skrevet af Lasse Hjorth Madsen. Den aparte, men begavede Matias Kaa keder sig i sit job som virksomhedsrådgiver. Han får mere spænding, end han havde håbet på, da han bliver dels lokket, dels tvunget til at arbejde for en mystisk kroatisk organisation ved navn De Ti Fingre. Der optræder en del virkelige personer i ”De ti fingre” men forfatteren har udnyttet sin kunstneriske frihed med hensyn til årstal og de virkelige personers oplevelser. I små kapitler får læseren et blik tilbage i Balkans historie. Et ganske interessant og oplysende tilbageblik. ”De ti fingre” får bestemt mine varmeste anbefalinger med på vejen. Smækfyldt med god underholdning, spænding, mord og drama. Vurdering 4/6 Roser.\nDet var alt det blev til i august. De kommende bøger bliver en krimi skrevet af Line Holm og Stine Bolther ”For barnets bedste. Harlan Coben med ”Drengen fra skoven samt ”Sund livsglæde- mit livs vigtigste opskrift” af den skønne og livsglade kok Claus Holm. PÅ gensyn i september.\n"DE TI FINGRE"\nForlag: Forlaget Hest\nUdgivelse: 3. juni 2020\nAnmeldt: 29. august 2020\nOrganisationen ledes af den karismatiske Alexander, der gradvist får Matias overbevist om sine gode hensigter. Matias suges ind i en vanvittig historie, der udspringer af Balkans traumatiske fortid, fra slaget på Solsortesletten i 1389, over Kroatiens rolle som marionetstat for Hitler under Anden Verdenskrig, til serien af krige i Jugoslavien i 1990’erne.\nSamtidig forelsker Matias sig i Yayoi, en japansk massør, men for sent opdager de to rækkevidden af Alexander og De Ti Fingres magt. De Ti Fingre er en begavet spændingsroman, hvor historiske fakta spiller op mod en nervepirrende, nutidig fortælling.\nBogen er en selvstændig fortsættelse af Haikudetektiven, hvor Matias Kaa optrådte for første gang. Fil størrelse: 440 KB\nDet meste af bogen foregår i Kroatien men med udgangspunkt i København, hvor vores hovedperson er ansat i et revisionsfirma, Justesen revisions rådgivning. ”De ti fingre” lægger hårdt ud med at, Matias står med en pistol truende for tindingen i Zagreb i Kroatien holdt af gangsteren Dobrovit.\nBare en uge tidligere sad Matias på et dansk kontor og spillede en mindre formue op på Livebet. Matias er en meget særpræget person og kan et eller andet næsten overnaturligt med tal. Samtidig er han præget af en angst for næsten alting.\nHan tør ikke flyve, har det rigtig skidt med berøring og mangler nogle sociale færdigheder og empati for andre mennesker. Matias føler sig nok lidt ligesom familiens sorte får og mener nok at forældrene forguder lille broderen Morten og hans fantastiske liv.\nHvoriForældrene mener at Matias næsten intet har nået i sit 40-årige liv. Matias konto er ikke særlig velspækket og en kæreste har Matias aldrig haft. I det hele taget er Mortens liv meget mere organiseret og voksent. Hvad hverken Matias eller forældrene ved er, at alt dette snart vil ændre sig.\nMatias ser meget op til Haikudigteren, Japanske Tsukamoto. De aftaler at Matias trænger til at besøge Haikudigteren i Kyoto, for at komme lidt væk fra hverdagen. Matias er på vej til Japan, men i lufthavnen bliver han nærmest bortført og er snart i Kroatien, sammen med den karismatiske gangsterleder for organisationen de ti fingre, Alexander.\nAlexander prøver at overbevise Matias om at han bare ønsker at lære Matias nærmere at kende. Trods sine manglende sociale færdigheder fornemmer Matias, at noget ikke er helt som det skal være. Inden længe er Matias blevet hvirvlet ind i nogle oplevelser som han ikke kan flygte fra.\nMatias oplever noget af det værste han har set i sit liv. Han ved ikke rigtigt hvad han skal tro. Er Matias bare et eksperiment? Samtidig oplever Matias for første gang i sit liv en kærlighed, større end noget Matias kunne have forestillet sig.\nAlle disse oplevelser påvirker Matias, så han næsten ikke kan kende sig selv. Samtidig så fornemmer Matias at han vel nok svæver i yderste livsfare og han ved ikke om han kommer ud af sit livs eventyr med livet og sjælen i behold.\n”De ti fingre” Har fart over feltet og spænding lige fra første side. ”De ti fingre” er forfatterens 2. bog med Matias Kaa i hovedrollen. Det er mit første bekendtskab med forfatteren og jeg blev meget nysgerrig på hvad der skete i forgængeren ”Haikudetektiven” som er kategoriseret som en Krimiroman.\nI ”De ti fingre” er der en del henvisninger til ”Haikudetektiven” men det betyder ikke at man ikke kan læse ”De ti fingre” uden at have læst forgængeren. Det har jeg trods alt gjort og er i tilgift blevet ganske godt underholdt.\nDer optræder en del virkelige personer i ”De ti fingre” men forfatteren har udnyttet sin kunstneriske frihed med hensyn til årstal og de virkelige personers oplevelser. I små kapitler får læseren et blik tilbage i Balkans historie.\nEt ganske interessant og oplysende tilbageblik. ”De ti fingre” får bestemt mine varmeste anbefalinger med på vejen. Smækfyldt med god underholdning, spænding, mord og drama.\n"GØR KÅL PÅ\nKÆRESTEKILO & SINGLESUL"\nGenre: Mad og gastronomi\nBlandt de 75.000 kvinder, der de seneste syv år har tabt sig på sundhedsekspert Michelle Kristensens MK camps, kæmper mange med netop ”kærestekilo” og ”singlesul”. De vil tilbage til deres gamle vægt, men uden at undvære de hyggelige stunder.\nHvordan gør man det? Det afslører Michelle i sin nye bog med skønne madopskrifter og overskuelige kostplaner til 4 uger – samt det fortælle-tekniske greb, hun har fornyet hele slankebogs-genren med: Funktionel fiktion.\nVi møder nemlig Store Sonja; den fiktive kvinde, Michelle har stykket sammen af sine bootcamperes personlighedstræk. I sidste års bestseller Ny krop på 4 uger lavede Store Sonja alle de klassiske vægt- tabsbommerter, så man ikke kunne lade være med at grine af hende.\nMen man kunne også spejle sig i hende og lære af hendes fejl uden løftede pegefingre. I den nye bog har Store Sonja fået kæreste. De tabte kilo kommer snigende tilbage, og også kæresten tager på. I fire forrygende uger følger vi parrets indsats for at ændre vaner med hjælp fra Sonjas veninde, sundhedseksperten Michelle.\nSamtidig går hendes anden veninde i gang med at smide de kilo, hun har taget på efter at være blevet single. Metoden virker nemlig også fantastisk, når kærligheden er slut eller ikke er kommet forbi endnu.\nMichelle Kristensen lader os endnu engang møde store Sonja og hendes veninde sundhedseksperten Michelle. I ”Gør kål på Kærestekilo & singlesul” Er der en komplet kostplan til 4 uger, 48 nemme opskrifter og masser af plads til hygge og nydelse.\nI tilgift så synes jeg at bogen er sat virkelig lækkert op og coveret er utrolig flot. I ”Gør kål på kærestekilo & singlesul” er det 2. gang man møder den skønne fiktive person Store Sonja og hendes univers. Det er en rigtig morsom ide` at indlægge en lille historie i en bog om sund livsstil.\nHistorien om Store Sonja giver svar på rigtig mange af de spørgsmål som jeg fik undervejs om Michelle Kristensens MK-principper. Store Sonja har fået en kæreste Jeppe og de hygger sig lidt rigeligt med vin og slikskål. Det betyder at de 10 kilo som Sonja tidligere havde tabt sig er røget på igen.\nHun må nu igen gribe fat i veninden Michelle som tidligere har været Sonjas personlige træner og livsstilscoach. Sonja og Michelle har en veninde der hedder Sonja H. Sonja H. er lige blevet single og bliver inddraget i Store Sonja og Michelles slankeprojekt.\nSonja H. har nemlig også fået lidt sul på sidebenene nu hun er blevet single. Det er faktisk en hylende morsom historie, som jeg personligt synes, gør principperne i Michelle Kristensens Boot-camps væsentligt mere ”Spiselige” og giver svar på de fleste af de spørgsmål, der dukkede op undervejs, når man som jeg ikke er den store haj indenfor opbygningen af Michelle Kristensens MK-principper.\nI ”Gør kål på kærestekilo & singlesul” får man 4 ugers kostplan til at starte en sundere livsstil op på. Jeg er ikke i tvivl om at jeg skal gennemføre denne 4 ugers plan. Jeg er ikke den store fan af bønner og linser, men opskrifterne ser simpelthen så lækre ud, at både cæsarsalat med grønkål og kikærter, Bønneomelet med rødbedehumus og chokoladekage lavet af kidneybønner får en chance i mit køkken.\nJeg er startet op med den 1. uges kostplan. Derfor har jeg lavet granola til min morgenmad. Det er virkelig nemt at lave og tager mindre end 1 time og så har man granola til et par ugers morgenmad til 1 person. Jeg glæder mig virkelig til min 1. uges kostplan.\n”Gør kål på kærestekilo & singlesul” er én af den slags bøger, som af en eller anden grund, nærmest frister bare ved sit skønne udseende. Jeg har før anmeldt ”Mission sund mad” som var Michelle Kristensens første egentlige kogebog, smækfyldt med opskrifter efter MK-principperne.\nMK står i denne forbindelse både for Michelle Kristensen og Motion og kost. Du kan læse min anmeldelse af bogen her: https://www.krimiormen.dk/445966750\nHvis man vil læse mere om MK Principperne kan man gå ind på www.mkuniverset.dk.\nHer finder man også links til Michelle Kristensens blog, lidt information om hendes camps og meget andet. ”Gør kål på kærestekilo & singlesul” slutter af med ikke mindre end 48 inspirerende og lækre opskrifter lige til at gå i gang med.\nAlle opskrifterne ser utroligt simple og lækre ud og kræver ikke mange timer ved kødgryderne. I tilgift så er der tips til hvad der er en god ide` at spise i forbindelse med motion. ”Gør kål på kærestekilo & singlesul” får mine varmeste anbefalinger med på vejen hvis du gerne vil ændre din livsstil, finde en lidt slankere udgave af dig selv frem, eller bare savner inspiration til et sundere køkken.\nForfatter: Carina Bruun Kristensen\nJeg vil smide min maskerede facade og lade dig komme helt tæt på mine inderste tanker og følelser. Der, hvor spiseforstyrrelse affødt af et destruktivt sind giver anvisninger på at leve et liv fyldt af urimelige restriktioner og ukærlige handlinger.\nDer, hvor jeg bliver sat fri og tager ansvaret tilbage. En sort sky kan hænge over ens hoved så længe, at man næsten glemmer den. Et tankemønster bliver til vane. En ond spiral født. Gennem årtier forfulgte en spiseforstyrrelse Carina, men på trods af utallige nederlag og selvmordstanker opgav hun aldrig kampen mod skyggesiden.\n”Maskeballets dronning” er en selvbiografi skrevet af Carina Bruun Kristensen. Carina har i mange år lidt af en spiseforstyrrelse og blev i alle disse år Styret af ”Dronningen” som hun selv kalder sit eget sorte sind. Fordi Carinas led af en atypisk anoreksi, så gik der mange år inden nogen var lydhøre overfor hendes sygdom.\nCarina er født i Århus og har en ældre bror, Henrik. I 8. klasse begynder hendes bedste veninde Olivia at ignorere hende og hun føler sig voldsomt svigtet. Carinas verden bryder sammen og hun forstår ikke Olivias bevæggrunde.\nDa Carina er 14-15 år får hun sin første kæreste Martin. Men Carina lider af en frygtelig jalousi. 2 gange prøver hun at begå selvmord. Martin ender med at forlade Carina og hun bliver frygteligt ulykkelig. Som 17-årig møder Carina Bjarke.\nI starten har de det rigtig godt sammen men efter et par år begynder Bjarke at nedgøre Carina og hun tyr for alvor til spisevægring. Dronning anoreksi begynder at tage styringen over Carinas liv og det tager rigtig mange år, inden Carina slipper ud af dronningens kløer igen.\nEfter et par år opsøger Carina for første gang sin læge. Men lægen mener at Carina lider af en depression og mener ikke at hun har en spiseforstyrrelse. Bjarke bliver ved med at nedgøre Carina og Carina gør ikke modstand. Faktisk kritiserer Bjarke alt hvad hun gør.\nEfter 4 år sammen slår Bjarke op med en nedbrudt Carina. Som årene går, bliver Carina mere og mere udsultet og supplerer blandt andet med afføringspiller. Carina er efterhånden helt i dronningens vold. En dag ser Carina forfatteren Mille Eigard Andersen i tv.\nMille har skrevet en bog om sin egen spiseforstyrrelse. Set udefra minder Milles historie en del om Carinas. Det slår Carina at hvis Mille kan, så kan Carina også. En pudsig detalje er at jeg har 2 nyere bøger liggende til anmeldelse som Mille Eigard Andersen sendte til mig tidligere i denne uge.\nTilbage til ”Maskeballets dronning”. Carinas vej til helbredelse er lang og bestemt ikke nem. ”Maskeballets dronning” er skrevet kronologisk og gennemgår hvert eneste svigt som Carina bliver udsat for og de er mange. Bogen er fyldt med håb, den store kærlighed og vel nok noget af det sværeste et menneske kan udsættes for.\nCarina Bruun Kristensen beskriver vel bedst selv hvad ”Maskeballets dronning” indeholder og hvor langt Carina er nået i dag:\n”Jeg ved med garanti, at DU besidder en ufattelig styrke og en fremragende indre disciplin, så brug den fornuftigt. Giv ikke spiseforstyrrelsen opmærksomhed og føj den ej. Det vil kun nære dens eksistens og svigte din berettigelse. Den fortjener ingen succes, men det gør DU, DU fortjener alt det bedste i kraft af, at du er lige præcis DIG. DU er skabt som et helt unikt og værdifuldt liv, så spild det ikke på dem eller det, som ikke vil dig det godt.”\n”Maskeballets dronning” er vanvittig velskrevet og rammer lige der i sjælen, hvor følelserne sidder fast. Undertegnede har ganske vist ikke personligt kendskab til en spiseforstyrrelse. Men det er vel et kunstgreb når forfatteren kan skrive, så man alligevel næsten kan mærke fysisk hvordan det var at være Carina og at være i Dronningens vold i alle disse år.\nMan føler håbet og ser den lyse fremtid for sig. Bogen får mine varmeste anbefalinger med på vejen. Helt særligt til dig der har et skrøbeligt sind eller til dig der er nysgerrig på hvad store svigt og spiseforstyrrelsen kan gøre ved et menneske.\n”Maskeballets dronning” viser vejen frem til troen på et bedre liv, håbet og vejen ud af mørket.\n"PÅ DATE MED EN MORDER"\nUdgivelse: 20. august 2020\nAnmeldt: 21. august 2020\nIbens lillesøster er forsvundet. Det har hun været i snart et år, og i det år er Iben trukket længere og længere ind i sig selv. En mørk og lammende sorg har ædt hende op indefra og ødelagt hendes ellers lykkelige tilværelse. Politiet er overbevist om, at søsteren er blevet slået ihjel, og meget tyder på, at hun har mødt sin morder på en datingtjeneste.\nMen de er på bar bund, og på trods af en omfattende efterforskning har sporene ikke ført til noget gennembrud. På årsdagen for sin søsters forsvinden beslutter Iben selv at tage aff ære. Enten gør hun det, eller også går hun til grunde.\nDer hvor vi kommer ind i historien er det 1 års tid siden at Ibens søster Cecilie forsvandt. Cecilie havde været skilt i et par år fra eksmanden Henrik. Sammen havde de 2 børn Carla og Mille. Iben render jævnligt politiet på dørene for at få at vide hvor langt de er med efterforskningen af Cecilies forsvinden.\nIngenting sker og man beslutter sig for at konstatere at Cecilie må formodes at være død. Den eneste der åbenbart ikke helt har givet op, er Iben. Hun lover niecen Carla, at hun nok skal finde hendes mor. I Ibens søgen efter Cecilie og hendes formodede morder må Iben nu søge ind i Cecilies hemmelige liv.\nDer åbner sig en helt ny og meget ukendt verden for Iben. Cecilie brugte nemlig det meste af sin fritid på diverse dating-sites og mødtes med fremmede mennesker i sin søgen efter at få opfyldt sine inderste behov. Datingverdenen er helt nyt og ukendt land for Iben og hun vælger at flytte fra Konrad, imens hendes undersøgelserne står på.\nUdover at det er en helt ny verden for Iben, så er hun også godt klar over at hun kan svæve i yderste livsfare. Hun prøver trods alt på at fange den person, der er skyld i at Cecilie er forsvundet. Undervejs er det tydeligt at Iben er ved at miste sig selv og må overskride nogle grænser, som hun slet ikke har det godt med.\nMen Iben møder også nogle oplevelser som åbner hendes øjne for en helt ny og spændende verden, der udfordrer hendes egen seksualitet. ”På date med en morder” er smækfyldt med spænding fra første side. Den har dog også nogle lange passager hvor læseren befinder sig inde i Ibens hoved.\nDet syntes jeg godt kunne være lidt for langtrukkent ind imellem. Samtidig får man næsten en fornemmelse af, at Iben nærmest er på grænsen til vanvid. Ibens reaktionsmønstre er på visse steder temmelig ulogiske. Hele dating-verdenen i ”På date med en morder” vil jeg nærmest betegne som sex-dating og læseren skal ikke være sart overfor nogle meget ligefremme beskrivelser af Ibens oplevelser med dates og på sexklubber.\nHOLLY BROWN, SOPHIE HANNAH,\nCLARE MACKINTOSH & B. A. PARIS\n"Rivalen" skrevet af Paris, Mackintosh, brown og Hannah\nForfattere: B. A. Paris, Clare Mackintosh, Holly Brown & Sophie Hannah\nAnmeldt: 19. august 2020\nEn medrivende thriller om mødre og døtre, løgne og ambitioner. Et internationalt hit skrevet i fællesskab af fire topsælgende krimiforfattere. Hvor langt ville du gå for at beskytte din datter?\nCarolyn, Bronnie, Elise og Kendall har én ting til fælles: Deres teenagedøtre er bedste veninder på Orla Flynn Academy, en prestigefuld og konkurrencepræget dramaskole i London.\nEn dag starter en ny pige på skolen, og en række mystiske hændelser begynder at følge i hendes kølvand. Står den nye pige bag, eller kan det være en af de fire veninder?\nDa et mordforsøg finder sted, og sagen tager en dødbringende drejning, peger alting på den nye pige. Men hun har et alibi, og hvem er så den skyldige? Pigernes mødre er i oprør og vil gøre alt for at finde frem til sandheden og beskytte deres døtre. Men er de også parat til at risikere, at deres egne hemmeligheder kan blive afsløret?\nDe fire bestsellerforfattere B.A. Paris, Clare Mackintosh, Holly Brown og Sophie Hannah er alle kendt for deres evne til at skabe spænding i særklasse, og med Rivalen er de gået sammen om at skrive et internationalt thrillerhit. B.A. Paris og Clare Mackintosh har begge udgivet tre spændingsromaner på dansk, mens Holly Brown og Sophie Hannah udkommer med Rivalen på dansk for første gang.\nThrilleren ”Rivalen” er blevet til i et samarbejde imellem de 4 forfattere B. A. Paris, Clare Mackintosh, Holly Brown & Sophie Hannah. Et meget usædvanligt samarbejde der har resulteret i en velskrevet, fængslende thriller smækfyldt med hævn, løgn og dødbringende ambitioner.\nScenen er den prestigefyldte og konkurrenceprægede dramaskole Orla Flynn Academy i London. Vi møder skolens forstander Adam Racki, de 4 veninder og konkurrenter Bel, Sadie, Ruby og Jess og deres ambitiøse mødre. Det vil sige, ambitiøse på deres døtres vegne.\nDe 4 mødre er nærmest blevet tvunget til at være en slags veninder på grund af deres døtres ambitioner om en fremtidig stor skuespillerkarriere. Det er 4 meget forskellige kvinder, der under andre omstændigheder, formentlig aldrig havde lært hinanden at kende.\nDe 4 kvinder og mødre er: Kendall Donovan og hendes datter Ruby er flyttet fra USA til London mens faderen Greg blev i Los Angeles. Juraprofessoren Carolyn og hendes datter Jess. Bronnie Richardson og hendes datter Bel. Bronnie arbejder som kostumier og syerske på skolen. Elise Bond og hendes datter Sadie. Elise ejer medicinalfirmaet BONDicar.\nSom historien rulles op for læseren, opdager man at alle karaktererne har deres små hemmeligheder som ikke tåler dagens lys. De 4 mødre slås som løver for deres døtre, døtrenes fremtidige mål og deres position på skolen. Ingen skal komme i vejen for deres talentfulde døtre.\nDe 4 mødre Carolyn, Bronnie, Elsie og Kendall er uden tvivl hovedkaraktererne i ”Rivalen”. Hvor langt vil de gå i deres beskyttelse af døtrene. Hverken fædrene eller de øvrige medlemmer af de enkelte familier har en særlig fremtrædende rolle i ”Rivalen”.\nMan følger på skift de 4 mødre og deres kampe for at fremhæve deres egne døtres fortrinligheder. Sideløbende med disse kampe så har de hver især deres egne hemmeligheder, som dårligt tåler dagens lys. Hvor langt vil mødrene gå for at beskytte deres døtre og deres egne små hemmeligheder.\nEn ny pige 17-årige Imogen Curwood starter på skolen og Adam synes at de 4 piger skal tage sig af Imogen. Men Imogen er anderledes og skræmmer i virkeligheden de 4 veninder og deres mødre. Samme dag som Imogen ankommer sker der en lavine af meget mærkelige hændelser.\nHændelser, hvoraf nogle godt kan fortolkes som egentlige mordforsøg. Er det et tilfælde? Karaktererne i ”Rivalen” er egentlig begrænset til skolelederen, mødrene og deres døtre. Det er meget få karakterer man møder udover disse og faktisk ikke én eneste anden elev på Orla Flynn Academy.\nAlligevel synes jeg at de få karakterer er ganske interessante og jeg blev hurtigt fanget af selve historien og de meget forskellige karakterer i ”Rivalen”. Man er bestemt ikke i tvivl om, at forfatterne bag ”Rivalen” har en samlet stor erfaring i at skrive en medrivende, velskrevet historie, der formår at fastholde læseren.\nTORSTEN LANGE #1\nAnmeldt: 16. august 2020\n”Deroute” er Kent Langkjærs 1. bind af serien om Torsten T. Lange. Lange har nogle alvorlige psykiske problemer han slås med. Samtidig er 42-årige, fraskilte, Lange en dygtig efterforsker men hans psykiske udfordringer giver ham tillidsproblemer i forhold til sine kolleger.\nAf forskellige årsager er Torsten nu blevet presset til at starte som ny efterforskningsleder hos Østjyllands politi i Aarhus. Foran ham ligger en stor opgave med at finde sit ståsted i forhold til sine kolleger. En næsten uoverkommelig opgave hvor han presses fra flere sider.\nEn kvinde bliver fundet voldtaget og myrdet under Aarhus Festuge. Beate Morrild og hendes kollega Victor Enevoldsen er de første efterforskere på gerningsstedet. Indtil Lange startede som efterforskningsleder var Enevoldsen konstitueret som leder.\nEnevoldsen er ikke et sekund i tvivl om, at han er en meget bedre efterforsker end Lange og modarbejder Lange konstant. Det giver selvfølgelig alvorlige problemer under efterforskningen at de 2 mænd ingen tillid har til hinanden. Beate Morrild føler sig klemt imellem de 2 kamphaner og ønsker egentlig ikke at vælge side.\nMen hun kan ikke helt undslå sig. En måned tidligere blev en anden kvinde myrdet i Ålborg. Har de 2 mord noget med hinanden at gøre, eller er det en tilfældighed at de 2 mord har nogle lighedspunkter. Umiddelbart er der ikke nogen egentlig fællesnævner imellem de 2 kvinder.\nEn 3. kvinde findes myrdet på samme måde som de 2 andre og nu er forvirringen total. Middelbart er det kun Torsten Lange der kan se en sammenhæng og han modarbejdes voldsommere end nogensinde. Som læser fornemmer man at Torsten Lange er ved at bryde sammen.\nHan presses helt umenneskeligt og mangler sine kollegers tillid og det giver næring til hans egen mistillid til andre. Samtidig er Lange overbevist om at morderen ikke har myrdet sit sidste offer endnu. Snart er det kun et spørgsmål om efterforskerne kan nå at stoppe morderen inden han slår til igen.\nForfatter: Torben Magnild Husum\nGenre: Konspirations thriller\nAnmeldt: 14. august 2020\nFindes der rester af nazisternes hemmelige, okkulte selskaber i vore dage? Det spørgsmål bliver den humoristiske, joviale og impulsive konspirationsteoretiker Tom Eske og hans mere jordnære makker Ole tvunget til at finde et svar på.\nDe bliver kastet ud i en speget sag om en forsvunden historiestuderende, der forskede i netop disse ting. De to okkulte efterforskere jagter et spor, der bringer dem verden rundt i en søgen efter glemte nazibaser, bronzestatuetter af valkyrier, en mystisk energi og endnu større hemmeligheder – helt ukendt af det moderne menneske.\nHvad rodede Himmler, Thuleselskabet og Ahnenerbe egentlig med? Hvad foretog nazisterne sig i Antarktis i 40’erne – i det såkaldte Neuschwabenland? Og hvorfor besøgte Himmler en tændstikfabrik ved Farum i maj 1941?\nTo rækker kontorborde stod langs den ene væg. De var fyldt med kolber, glas, instrumenter, papir, mapper og masser af andre ting, som jeg slet ikke ville gøre mig klog på. Der lå et fint lag støv over det hele. Det lignede ikke helt en typisk nazibase, som jeg forestillede mig det.\nDer var godt nok de obligatoriske billeder af Hitler, Himmler og andre prominente nazister på væggene, men samtidig hang der sorte bannere med gyldne kanter overalt. De var dekoreret med mystiske runer og okkulte tegn. Jeg var ved at tabe både næse og mund.\nDet her måtte nærmest være det største fund i Danmark siden Guldhornene.\nTorben Magnild Husum (f. 1969) er uddannet datamatiker og folkeskolelærer. Tidligere har han studeret musikvidenskab og filosofi. Han arbejder til daglig som lærer på et 10. klassecenter. Torben har bidraget med noveller til antologien Lige under overfladen fra Science Fiction Cirklen.\nThulesingulariteten er hans første roman.\n”Thulesingulariteten” er forfatteren Torben Magnild Husums debut i konspirationsteorithriller-genren. Lidt om bogen. Tom Eske og hans konsulent Ole Knaptorp er bogens hovedpersoner. Tom leder et bureau der påtager sig mystiske okkulte og konspirationsteoretiske detektivopgaver.\nTom er en jovial, livsglad konspirationsteoretiker mens Ole er langt mere jordnær og nok en del mere skeptisk udi det okkulte. Ole kan dog slet ikke lade være med at følge Tom i hans detektivopgaver. Tom og Ole bliver opsøgt af den historiestuderende Rikke Maria Bjerregaard.\nHun er blevet henvist til Tom af hans tvillingesøster Bente der arbejder i politiet. Rikkes kæreste, Torsten forsvandt 4 dage tidligere. Torsten var i gang med sin ph.d. Afhandling i historie. Torsten og hans ven Jarek tog ud til en gammel tændstikfabrik ved Sortemosen ved Farum.\nJarek kom tilbage uden Torsten og kan ikke forklare hvad der skete. Snart er Tom og Ole hvirvlet ind i en søgen efter glemte nazi baser i både Danmark, Sydafrika og Antarktis, bronzestatuetter af valkyrier, mystiske tidsrejser og hemmeligheder som de aldrig havde drømt om eksisterede.\nDe er ikke alene om at afdække hemmelighederne og har i tilgift en klæbrig privatdetektiv i hælene. Fra første kapitel er ”Thulesingulariteten” fyldt med spænding og fart over feltet.\nDa forfatteren kontaktede mig, blev jeg straks interesseret i hans debut af 2 væsentlige årsager. For det første er han en lokal spirende Rødovreforfatter og jeg blev interesseret i at læse, hvad en lokal kunne strikke sammen af ord. Dernæst så kunne jeg med det samme se, at ”Thulesingulariteten” var noget helt andet end en traditionel krimi eller thriller.\nI tilgift så viste det sig at ”Thulesingulariteten” er smækfyldt med god humor. Der findes da ikke noget bedre end når et ganske alvorligt emne kan krydres med en tilpas portion smil og ja…ind imellem et latterbrøl. Lad mig sige det med det samme.\nJeg er vild med skrivestilen. Jeg betragter mig selv som forholdsvis jordbunden, så konspirationsteorier ligger altså ikke øverst på min spiseseddel udi en god thriller. Men jeg må indrømme at efter opstarten på bogen og når man lige får sat sig ind i forfatterens tankegang, så er det en helt fantastisk læseoplevelse.\nKonspirationsteorierne er ikke længere ude end, at jeg godt kan abstrahere fra det okkulte og sagtens bare kan tage ordene ind som det de er. Jeg var alt i alt umådeligt godt underholdt. ”Thulesingulariteten” er nu ikke bare morsom underholdning.\nBogen tager faktisk godt fat i et ganske alvorligt emne og en af de værste perioder i nyere tids verdenshistorie. Inden jeg nåede igennem så endte historien med at føles ganske troværdig, trods min lille skepsis omkring det okkulte og konspirationsteorierne.\nDet er nu ganske godt gået af en debutant. Har jeg lyst til at lære hovedkaraktererne Tom Eske og Ole Knaptorp nærmere at kende? Ja det har jeg i allerhøjeste grad. Jeg tager gerne imod en efterfølger til ”Thulesingulariteten” med åbne arme.\nDa jeg var færdig med bogen, lavede jeg et lille interview med Torben Magnild Husum. Interviewet kan du læse her:\nTorben Magnild Husum.\nI interviewet fortalte forfatteren, at han faktisk er igang med en efterfølger til "Thulesingulariteten". Hermed mine varmeste anbefalinger til en konspirationsthriller i absolut den højeste klasse når det kommer til læseværdig litteratur.\nVurdering: 5/6 flyvende roser\n"GRÜSSE VON BUBCHEN"\n"Grüsse von bubschen" skrevet af Calli Vollertsen\nKrimi fra 50`erne\nForfatter: Calli Vollertsen\nUdgivelse: 6. juli 2020\nEn krimi, der handler om Sønke Andresen, der er født og opvokset i Siltoft ude vestpå i marsken. Han er den yngste af to drenge og vokser op sammen med broderen Andreas i Gendarmeriets tjenestebolig. Andreas var under krigen frivillig i SS Division Wiking, og som sådan deltog han på østfronten og her også under slaget mod russerne ved byen Narva i Estland.\nHan såres alvorligt og mister sin højre arm, hvorefter han hjemsendes og nu bor hos sine forældre i Siltoft. Sønke søger efter krigen ind til politiet og bliver optaget med tjeneste i København. Han får en stilling i drabsafdelingen på Københavns Politigård, men flytter dog senere og bliver leder af Københavns Politis Hittegodskontor, men bibeholder gennem kollegaen Ole Sibbesen kontakten til sin gamle afdeling.\nPå et slagteri i nærheden af Hittegodskontoret sker et brutalt mord, hvis videre efterforskning involverer broderen Andreas’ fortid i SS. Bogen giver et indblik i, hvordan det i 1950’erne var for en ung mand, der kom fra provinsen, og nu skulle omstille sig til et liv i København.\nAlarmcentralen, hvad kan jeg hjælpe med? Er det politiet, nej, du har ringet til Københavns Brandværn, alarmcentralen, men jeg skal have fat i politiet, her hænger en mand. Ja, men så er du det rigtige sted, vi er alarmcentral for både politi og brandværn. Hvad er der sket, hvorfra ringer du.\nJeg ringer fra kødbyen fra Bjerregårds Slagteri, der hænger en død mand på en krog i slagteriet. Jeg tror, han er død. Brandmand Carsten Jensen havde under samtalen med anmelderen kort noteret anmelderens oplysninger på en lap papir, som han nu på skrivebordet skubbede over til sin kollega, der sad ved samme bord.\nKollegaen ringede straks via den direkte forbindelse til Politigården afdeling HS. Brandmand Carsten Jensen ville nu fortsætte sin samtale med anmelderen, medens kollegaen holdt forbindelse åben til HS, men lyden fra telefonen fortalte ham, at anmelderen havde lagt røret på.\nHS blev nu gjort bekendt med, at der ikke var yderligere oplysninger, idet anmelderen havde lagt røret på.\nSønke Andresen er oprindeligt fra sønderjylland. Han er lige blevet ansat som leder af Hittegodskontoret i København. Egentlig havde Sønke en drøm om, at han gerne vil være tilknyttet drabsafdelingen. Men da han kun er i starten af 30`erne, så er han endnu for ung til at få en ledende stilling i drabsafdelingen.\nHan mener derfor at stillingen på Hittegodskontoret kan være et godt springbræt til sin ønskestilling, hvis nu han kan vise at han er en god leder. Sønke er kæreste med Erna, som han er helt sikker på han skal være sammen med langt ude i fremtiden, de bor dog endnu ikke sammen.\nI 50`ernes København kunne man kun få en lejlighed, hvis man var gift, så Sønke og Erna må vente lidt endnu. Bag Hittegodskontoret ligger kødbyen. En dag bliver en mand fundet i et slagteri, bestialsk hængt i en kødkrog. Sønke har selvfølgelig intet med efterforskningen at gøre, men kan alligevel ikke lade være med at lave sine egne små undersøgelser af mordet og omstændighederne omkring.\nDet ligger ligesom i blodet. Hans bedste ven Ole Sibbesen er til gengæld en del af opklaringsarbejdet. Ole aflægger jævnligt rapport til Sønke omkring hvordan efterforskningen skrider frem. Sønkes bror Andreas er lidt ældre end Sønke og krigsinvalid fra 2. Verdenskrig.\nVed en tilfældighed fortæller Andreas en historie fra sin tid i SS Division Wiking i Estland. Det slår Sønke at Andreas` historie har ret mange lighedspunkter med mordet som drabsafdelingen lige nu efterforsker. Sønke går videre til Ole med sin viden.\nMen Oles chef har stirret sig blind på et helt andet handlingsforløb. ”Grüsse von bubschen” er egentlig er ret enkel historie. Alligevel formår plottet at overraske. Historien er ganske velformuleret og har en spændende skrivestil. I tilgift fik jeg en masse ny viden om de Danskere der under 2. verdenskrig meldte sig til SS` tjeneste.\nEt emne som rigtig mange af efterkrigstidens forfattere i virkeligheden er gået udenom i litteraturen. På trods af at jeg har læst virkelig mange bøger om tiden under 2. Verdenskrig, så er det mit første bekendtskab, med den del af historien.\nDet giver bestemt ”Grüsse von bubschen” en ekstra spændende dimension, i mine øjne. Medlemmerne af SS Division Wiking er beskrevet som helt almindeligt unge mennesker med en drøm for fremtiden. Jeg var rigtig godt underholdt af denne lille fine krimi ”Grüsse von bubschen” skrevet af Calli Vollertsen og har et lille ønske.\nJeg vil meget gerne lære Sønke Andresen nærmere at kande i en eventuel efterfølger til ”Grüsse von bubschen”. Mine varmeste anbefalinger til ”Grüsse von bubschen”. Eminent læsning hvis du mangler en god og lidt anderledes bog til ferien, hvis du stadig har en ferie til gode 😊\n"Anah" skrevet af Ole Møller\nForfatter: Ole Møller\nUdgivelse: 1. august 2020\nANAH er en politisk thriller, som bygger på de dramatiske begivenheder, som fandt sted i sommeren 2014 i det mishandlede Irak. Islamisk Stat udråber Kalifatet og erobrer store områder, herunder byen Anah ved Eufrat. Sygeplejersken Maria arbejder for hjælpeorganisationen Humanity for Humanity, men hendes sygehus bliver skueplads for grusomheder fra både IS og koalitionen af krigsførende lande i området.\nAktørerne presses hårdt fysisk, mentalt og moralsk, så kun tro, håb og menneskelige ofre kan bringe dem igennem. Men ingen slipper uden ar på krop og sind. Bogen afspejler religionens betydning for evnen til at takle menneskelig ondskab og møde kærligheden.\nOle Møller har som læge arbejdet med mennesker i 40 år. Hans pensionering medførte lyst til at skrive om mennesker. Dette er hans debutroman, der er præget af facts in fiction og etiske, moralske og religiøse dilemmaer, når mennesker presses af ondskab.\n”Anah” er Ole Møllers debutroman. Den er velskrevet, velformuleret og har en rigtig god sammenhæng i historien. Hvis man gerne vil læse en letlæst thriller, skrevet uden de store svinkærinder, så er ”Anah” et rigtig godt bud på en god og tankevækkende historie, trods ”Anah”s lidenhed, om man så må sige.\nHovedpersonen er en 35-årig sygeplejerske og projektkoordinator Maria. Maria arbejder for organisationen Humanity For Humanity. Hun er udsendt for organisationen til den Irakiske by Anah. Hun arbejder på byens hospital sammen med lægen Gustav Albrecht.\nDa vi kommer ind i historien, har Gustav og Maria været på Anahs hospital i 4 måneder. Maria og Gustav arbejder sammen med den Irakiske læge Aslan. 2 måneder tidligere blev Anah overtaget af IS ledet af Abu Mukhtuar Bin Makhmoud også kaldet Henry.\nHenry forlanger at hospitalet behandler hans krigere og inden længe kommer der kun lokale patienter hvis de er i yderste livsfare. Alle andre end Henrys krigere holder sig simpelthen væk. Da vi kommer ind i historien er hospitalet blevet bombet og Maria vågner forslået og fortumlet op i murbrokkerne.\nMaria ligger helt stille af frygt for at blive opdaget af Henry og hans krigere. De ting hun ser, derfra hvor hun ligger, er så grusomme og forfærdelige at det præger hende længe efter. Hun ser for alvor, hvad Henry er i stand til. Pludselig kommer den Danske arkæolog Simon Rosenberg forbi, der hvor Maria skjuler sig. Sammen prøver de at snige sig væk fra hospitalet og Anah.\nSammen flygter de igennem et underjordisk tunnelsystem. Simon arbejder på Anahs rådhus for UNESCO. Hjemme i Danmark er Martin Andersen voldsomt bekymret. Martin er speciallæge og leder for Humanity For Humanity på kontoret i København. Tidligere har han arbejdet sammen med Maria i Afghanistan.\nMaria har gjort et stort og uudsletteligt indtryk på Martin. Edward Jones er Læge, Administrator og IT-chef for Humanity For Humanity på kontoret i København. Edward og Martin får at vide at hospitalet i Anah er blevet bombet og ingen ved hvor Gustav og Maria er og om de i det hele taget er i live.\nMartin beslutter sig for selv at tage til Baghdad. Da Martin ankommer til Baghdad følges han med den Danske major Kennet Storm under dække af at Martin er hans læge. Sammen tager Martin og Kennet til militærbasen Al Asad.\nMartin bliver midlertidigt ansat af hæren og skal være under Oberst Jansens kommando. Sammen skal de nu planlægge hvordan Martin kommer til Anah for at lede efter Gustav og Maria. ”Anah” er en fantastisk spændende thriller. På trods af at bogen kun er på lidt over 200 sider, så er det lykkedes forfatteren Ole Møller at koge en fantastisk spændende historie ind så ”Anah” indeholder al den spænding som en god politisk thriller skal.\n”Anah” er en Facts in Fiction der emmer af etiske, moralske og religiøse dilemmaer. I tilgift så er historien krydret med en utrolig smuk kærlighedshistorie. ”Anah” indeholder bagerst i bogen et persongalleri. Personligt ville jeg ønske at mange flere forfattere ville adoptere denne mulighed.\nJeg er ret vild med at man kan slå op i persongalleriet for at læse lidt mere om hvem de forskellige karakterer er i forhold til hinanden. Mine varmeste anbefalinger til ”Anah” som er en fantastisk spændende politisk thriller, helt som en thriller skal være.\nSmækfyldt med interessante karakterer og spænding fra første side.


Børnesadel 2-6 år sort. (DKK 79,00)\nVarenummer: 75044400 | Brand: Bike Attitude\nDit barn fortjener noget komfortabelt at sidde på, hvilket denne børnesadel nemt kan leve op til. Cykelsadlen er lavet i et komfortabelt materiale, der er blødt og behageligt at sidde på, mens den samtidig også er lavet i et …\nRelaterede produkter til Børnesadel 2-6 år sort.\nDit barn fortjener noget komfortabelt at sidde på, hvilket denne børnesadel nemt kan leve op til. Cykelsadlen er lavet i et komfortabelt materiale, der er blødt og behageligt at sidde på, mens den samtidig også er lavet i et stilrent design. Sadlen er desuden meget nem at montere på sadelpinden.\nDenne børnesadel giver gode forudsætninger for en behagelig og tryg kørsel på cyklen, hvor cykelsadlen kan danne basis for resten af oplevelsen. Børnesadlen kan anvendes på alle salgs cykler, hvor den vil kunne fungere funktionelt og problemfrit på sadelpinden. Sadlen passer desuden til sadelpinde på op til 22,5 mm i diameter.\nPasser til sadelpinde op til 22.5 mm i diameter\nDenne børnesadel monteres nemt på din cykel, hvor den kan spændes fast på sadelpinde med en diameter på op til 22,5 mm.\nBike Attitude leverer gode produkter til en fremragende pris, hvor en bred vifte af produkter kan tilbyde komfort og funktionalitet til alle typer af cyklister, så ikke engang nybegyndere bliver taget med bukserne nede. Kunden kan derfor være tryg ved køb af produkter fra Bike Attitude.\nDenne sadel kræver ikke megen vedligeholdelse, men kan nemt tørres over med en fugtig klud ved skidt og snavs.


Nyt bygningsreglement påvirker også de udførende i byggeriet - Dansk Standard\nNyhedsarkiv Nyt bygningsreglement påvirker også de udførende i byggeriet\n- De primære ændringer i BR15 er på energiområdet, hvor der blandt andet stilles strammere krav til bygningers energimæssige ydeevne. Eksempelvis bliver lavenergiklasse 2015 obligatorisk minimumskrav for alt nybyggeri, fortæller Niels Bruus Varming, specialkonsulent i Trafik- og Byggestyrelsen.\nMen det er ikke kun i nybyggeri, at der fremadrettet skal bruges mindre energi. Det gælder også, når man laver om på en bygning. Samtidigt er der ved større renoveringer mulighed for en større grad af valgfrihed i måden, hvorpå man lever op til energikravene.\n- Der er ændret på måden, man kan opfylde krav ved ombygning og renovering. Før var der kun de mere firkantede regler med energikrav til den enkelte bygningsdel eller bygningselement. Nu kan man, hvis der er tale om større bygningsrenoveringer og flere bygningsdele, vælge at arbejde med renoveringsklasserne. Her ser man på energiforbruget samlet set i stedet for at stille krav til hver bygningsdel isoleret set. Det giver større fleksibilitet, fordi der er flere måder, man kan vælge at leve op til kravene, siger Niels Bruus Varming.\nRenoveringsklasserne giver således - i stedet for at stille krav på bygningsdelsniveau - frihed til at gennemføre andre energibesparende tiltag, der samlet bringer bygningens energibehov ned.\n- Hvis man eksempelvis skal bygge om, men gerne vil bibeholde facaden, kan man vælge at fokusere på at sikre et endnu bedre energiniveau ved fx taget, end der ellers er påkrævet. Så længe man bare samlet set overholder renoveringsklassen.\nØget fokus på europæiske standarder\nEn anden væsentlig ændring i BR15 er desuden, at man på en række områder er gået fra danske standarder og danske særregler til at henvise til europæiske standarder. Det gælder bl.a. i forhold til ECO-design, hvor man har tilpasset kravene til installationer i bygninger til EU's energikrav til produkter (eco-designforordninger). Også hvad angår belysning, henviser BR 15 ikke længere til de danske standarder, DS700-serien, men til europæiske.\n- Verden ændrer sig. Der bliver mere konkurrence, arbejde og samhandel på tværs af grænser. Og det er et af målene med ændringerne: At man bruger flere europæiske standarder i stedet for danske og dermed øger konkurrencen og muligheder for samhandel og eksport for danske virksomheder, siger Niels Bruus Varming og fortsætter:\n- Fordelene ved at referere til europæiske standarder i lovgivningen frem for danske, er dels at det øger konkurrencen, fordi installatører i Danmark nu skal bruge samme standard som fx et tysk installationsfirma bruger. Dels betyder det, at der nu kun er et sæt krav, man skal leve op til i Danmark og i Europa. Det er en klar fordel for danske virksomheder, der gerne vil eksportere deres produkter eller ydelser. Samtidigt er det godt for forbrugerne, fordi byggevarer, det kunne fx være varmepumper, kun må sælges i Danmark, hvis de overholder de fælles europæiske krav. Man kan dermed være mere tryg ved de produkter, man køber i byggemarkederne.\nDet er ifølge Niels Bruus Varming også vigtigt, at man, hvad enten man er håndværksmester, gør-det-selv-mand, eller producent af byggevarer, kender reglerne i Bygningsreglementet.\n- Der er mange, der ikke holder sig opdateret, men det er vigtigt både som privatperson og professionel at bygge efter gældende regler. Derfor har vi fået lavet en række informationsmateriale, bl.a. en kvikguide og et faktaark.\nBygningsreglementet stiller bl.a. krav til bygningens indretning, konstruktioner, brandforhold, indeklima, energiforbrug og tekniske installationer


Forskningens nye fyrtårn - Copenhagen Science City\nI denne uge indvies Mærsk Tårnet. Den 75-meter høje bygning toner i København som et fyrtårn, der med de bedst mulige faciliteter og tæt samarbejde tiltrækker udenlandske topforskere.\nOver de sidste 4 år er der sket noget specielt på Nørrebro. Her har beboere, forskere og studerende fulgt med i konstruktionen af det nye Mærsk Tårn, der nu på majestætisk vis fremstår som et 75-meter højt fyrtårn for fremtidens forskning.\nMærsk Tårnet hviler på en base af lavere bygninger, der rummer både kantine, auditorier og store fællesrum, og som på grund af den kobberfarvede facade integreres som en del af nærområdet. Netop nærområdet og beliggenhed er central for den tiltrækning af internationale talenter, der styrkes med Mærsk Tårnets nye rolle som centrum for byens videnssamarbejde. Det nye Mærsktårn appellerer til udenlandske topforskere, der tiltrækkes af blandingen af moderne faciliteter, unikke forskerkolleger og førsteklasses beliggenhed i København. Det understreger Tue W. Schwartz, der er professor og forsker i appetitregulering samt udvikling af lægemidler mod diabetes: ”Samværet og de fysiske rammer spiller en stor rolle i forskningen. Med den nye bygning kan Principal Investigators få hjemme i top-klasse laboratorier, som er udarbejdet i tæt samarbejde mellem arkitekter og forskere, og som derfor bliver forskernes vigtigste nye apparat”, siger han.\nFremtidens svar på sundhedsforskningens udfordringer\nI 2008 startede arbejdet med det nye tårn hos Københavns Universitet. København manglende en bygning, der kunne tegne fremtiden og imødekomme mange af udfordringer, der forsøges tacklet gennem forskning i eksempelvis diabetes, fedme og kræft. Forskningen var i stigende grad påvirket af pladsmangel og den horisontale indretning, der klassisk har præget mange af byens laboratorier.\nDen tankegang er vendt på hovedet i Mærsk Tårnet, der bliver et synligt centrum for Copenhagen Science City. Her er der nemlig anvendt et anderledes arkitektonisk greb. Tårnets vertikale tankegang skaber åbent sammenhæng mellem etagerne, der flyder sammen i ét og primært bindes sammen af bygningens vindeltrapper. Samtidig er der på alle etager etableret samlingssteder og åbne rum, der indbyder til spontane møder og vidensdeling både mellem forskere, men også mellem forskere, studerende og besøgende i bygningen.\nTue W. Schwartz mener, at Mærsk Tårnets specielle indretning er central for forskernes arbejde: ”Arkitekturen opfordrer til at interagere. Forskerne ser hinanden, og mødes tilfældigt i bygningens rum, hvor man kan samles og udveksle idéer. Bygningens vigtigste funktion er mødet, og det er vigtigt at den ikke er indrettet firkantet – for det er vores forskning ikke”, siger han.\nDen nye æra i dansk sundhedsforskning skydes i gang onsdag d. 18 januar, når Dronning Margrethe deltager i indvielsen af de 42.700 kvadratmeter.


Ledige job i Skørping - Jobs.dk\nLedige job i Skørping\nFind et job i Skørping! Med Jobs.dk kan du finde lige det drømmejob som du altid har ønsket dig, om det bliver i Skørping kan du se her.\nProjektleder, Dalegaard Business Coaching A/S\nDalegaard Business Coaching A/S: 9520 Skørping • Ansøgningsfrist løbende\nEntrepriseprojekter * store solenergianlæg Du får ansvaret for selskabets store projekter i størrelsen 5 – 100 mio. kr. til kunder i Danmark og i udlandet. I samarbejde med organisationen skal du sikre projekternes tekniske grundlag gennem udvikling, tilpasning og projektering af løsningerne, var...\nIndrykket 19 . febuar 2018 på jobindex.dk\nProjektchef, Dalegaard Business Coaching A/S\nProjektchefen har ansvaret for selskabets samlede projektportefølje og dermed alle storskala solvarmeanlæg, som i øjeblikket installeres i Danmark, øvrige Europa, Sydamerika og i Kina. Stillingen er nyoprettet. Projektchefen leder en afdeling med ingeniører og teknikere, som alle har stor ekspert...\nIndrykket 12 . febuar 2018 på jobindex.dk\nComwell Rebild Bakker: 9520 Skørping • Ansøgningsfrist løbende\nDygtig, engageret og som kan skabe madglæde I Comwell har vi fokus på værtskab, service og god gæstekontakt, og vi går ikke på kompromis med kvaliteten af det, vi leverer, selvom det nogle gange går rigtig stærkt. Det stiller store krav til vores medarbejdere og ledere, og derfor søger vi kun de...\nIndrykket 28 . febuar 2018 på jobindex.dk\nEr du klar til et af landets mest attraktive elevjobs? Vi søger lige nu to tjenerelever til vores hotel i Rebild Bakker. Som tjenerelev hos Comwell Rebild Bakker vil du få en spændende hverdag med masser af gæster, udfordringer og gode kolleger. Sammen med dit team har du en helt central plads p...\nBLENSTRUP KIRKES MENIGHEDSRÅD: 9520 Skørping • Ansøgningsfrist udløbet\nEn nyoprettet stilling som sogne-/kulturmedarbejder ved Gerding-Blenstrup pastorat i Rebild provsti ønskes besat snarest muligt og gerne senest pr. 1. april 2018.Stillingen er på 270 arbejds...


Astrologihusets Blog: VM-noter - kampen om metallet\nKampen om metallet – VM-noter\nBrasilien – Holland spilles den 12. juli 2014 kl. 17.00 lokal tid. Der er to planeter i 1. hus (hjemmebanen) og 2 i 7. hus (udebanen). Det bliver altså en væsentlig mindre ulige kamp end brassernes kamp mod den tyske overmagt.\nMen så er der noget ganske specielt ved kampen her. Herskeren over DC står i 1. hus. Det betyder normalt, at udeholdet vinder. Nu er der bare det ved det at Månen er denne hersker, og den står i stærke spændinger, som dog mest er aftagende. Det kan komme til at handle om publikum (Månen), hvis de ikke er helt på hjemmeholdets side, kan det gå galt igen. Dog ikke lige så galt som sidst.\nKampens horoskop er præget af usikkerhed og kaos. Holland har på forhånd sagt, at kampen er uden betydning, og Brasilien vil meget gerne vinde respekten igen, så de er mest motiveret. Ser man på spillernes horoskoper, har jeg flere gange skrevet, at Brasilien ikke kan blive mester, da ret mange spillere har spændinger. Men noget af det samme gælder hos hollænderne, dog ikke i lige så høj grad. Hvad angår trænerne har van Gaal det bedste horoskop.\nDet er altså en ret lige kamp, hvor jeg vil vurdere, at Brasilien vinder noget af den tabte respekt tilbage og har den største motivation. Derfor har de en chance, men alt i alt vil Holland vinde, hvis de kan holde motiivationen. Brasilien har Neymar skadet, og det er ikke godt, for alt spillet gik næsten gennem ham.\nJeg vil skære igennem og lade kamphoroskopet tale for sig selv og holde mig til min selvopfundne teori, at hvis herskeren over 7. hus står i 1. hus, så betyder det normalt udesejr. Så håber jeg bare, at hollænderne har motivationen.\nTyskland – Argentina\nDen 13. juli 2014 kl. 16.00 lokal tid spilles finalen. Der er en planet i hvert hjørnehus, så kampen er ret lige, når vi sætter tyskerne som hjemmebane.\nHerskeren over AC (hjemmeholdet) er Saturn, og den får to harmoniske aspekter og en ganske lille spænding til Månen\nVar kampen startet kl. 17.00 som normalt ville udeholdet være favorit, altså Argentina som vinder. Så ville Jupiter også være i 7. hus (udeholdet), og det ville gøre udslaget her.\nDerfor vinder Tyskerne. Den eneste usikkerhed er valget af, hvem der har hjemmebanefordelen – se disse overvejelser i et tidligere indslag her på bloggen.\nIndsendt af Astrologihuset /v Astrolog Karl Aage Jensen kl. 15.38


BILLEDER: Kom med om bag kameraet på ’Frederik IX’-serien | Nyt fra DR | DR\nBILLEDER: Kom med om bag kameraet på ’Frederik IX’-serien\nFølg indspilningsleder Cecilie Cedergren og holdet bag DR’s dramadokumentariske serie. I weekenden kan du på DR2 se et program om tilblivelsen af serien. Du kan også se den på DRTV lige nu.\nPå billederne her i denne billedserie, kan du se hvordan det så ud bag kameraet under optagelserne til DR’s dramadokumentarisk serie om Frederik IX. (Foto: Thomas Roger Henrichsen)\n(Foto: Thomas Roger Henrichsen)\n24. jan 2020 kl. 13.33\nDer er private detaljer, vi aldrig kommer i nærheden af. Og så er der til gengæld så detaljeret forskning inden for de politiske spørgsmål, som kongehuset var en del af, som er nærmest umulige at koge ned til fire gange 58 minutter. Alligevel har Cecilie Cedergren, der var indspilningsleder på DR’s dramadokumentariske serie ’Frederik IX’ - sammen med dedikerede kolleger - arbejdet på netop denne opgave det seneste år.\nDet har været et stort privilegium at formidle denne historie sammen med kompetente faglige og kreative mennesker.\nIndspilningsleder Cecilie Cedergren fra serien 'Frederik IX'\nSerien ’Frederik IX’ bygger på grundig research, som derefter er dramatiseret. Resultatet er fortællingen om Frederik IX og kongehuset, der overlevede højspændte øjeblikke i historien, mistede sin reelle politiske magt, men formåede at skabe en ny og anden berettigelse i samfundet.\nBag serien står et særligt og sejt hold. Personer med forskellige fagligheder, som har respekt for historien og er bevidste om det ansvar, de har påtaget sig, når de fortæller den videre. De har bogstavelig talt arbejdet dag og nat og i alt slags vejr.\nDe har gravet rekvisitter og kostumer frem fra det meste af 1900-tallet. De har lånt dyrebare genstande af Kongehuset som for guldfyldepennen, som Christian X underskrev Grundloven af 1915 med, og som dermed gav kvinderne stemmeret. Og de har researchet i en uendelighed, og været på optagelse på den ene fantastiske location efter den anden.\nLæs også:Seerne var vilde med ’Frederik IX’\n- Det har været et stort privilegium at formidle denne historie sammen med kompetente faglige og kreative mennesker, fortæller Cecilie Cedergren.\nCecilie Cedergren har efter optagelserne af ’Frederik IX’ tilrettelagt fire programmer, der dykker endnu længere ned i de historiske og politiske stridsspørgsmål, som berøres i serien.\nDet er blevet til fire programmer, hvor Adam Holm inviterer historikere, politikere og forfattere til debat om henholdsvis Påskekrisen, sikkerhedspolitikken før Anden Verdenskrig, den kontroversielle politiker Erik Scavenius og endelig monarkiets fremtid. Her er tiden helliget hundrede procent til at diskutere og nørde de helt små detaljer. Og så til at reflektere over, hvad begivenhederne betyder for os i dag i samfundet generelt og i det politiske miljø.\nPå DRTV samt på DR2 søndag klokken 21.30 kan du se et program, der går bag om produktionen af ’Frederik IX’.\nSe ’bag om’-programmet her


Tortillas med grillet gris og kålsalat - Foodfanatic.dk\nDer er altså et eller andet med mænd og ild. Måske er det noget, der stammer helt tilbage til urtiden, hvor ild både var ensbetydende med fare, men også overlevelse i et koldt klima. Jeg har flere gange oplevet, at mænd, der ellers ikke interesserer sig en dyt for madlavning, pludselig kommer på banen til grillfester. Udstyret med grilltang i en den ene hånd og håndbajer i den anden, vender de bøffer og pølser, som havde de aldrig bestilt andet.\nGennem årerne har mænds håndtering af ild også ført til et par halvkomiske situationer. Jeg glemmer aldrig, dengang en tidligere kæreste brændte et stort sort hul i min fars græsplæne, da han skulle have gang i grillstarteren. Jeg måtte fortælle, at det var mig, der havde gjort det efter megen tryglen og beden. Eller dengang Mark, min nuværende kæreste, kurtiserede mig efter alle kunstens regler. Vores første rigtige date sluttede en stjerneklar aften på hans tagterasse, hvor han havde hældt rosé i glasset og tændt op i udeovnen. Udsigten over Københavns tagtoppe havde sikkert også været formidabel, hvis vi da ellers havde kunnet se noget for den enorme mængde røg, der ramte vore ansigter. Jeg tror aldrig, at jeg har lugtet SÅ meget af bål hverken før eller siden.\nLidt mindre dramatisk var det heldigvis ved udarbejdelsen af dagens opskrift, der er blevet til i samarbejde med Kosan Gas. Jeg har som tidligere nævnt været med til at udvikle en række opskrifter til deres grillunivers, hvor du kan hente massevis af inspiration til mad tilberedt på grillen året rundt. I mange år sværgede jeg ellers til kulgrill, men efter at have boet i lejlighed, hvor grillerierne foregår på altanen, har jeg for alvor fået øjnene op for gasgrillens fortrin. Netop det at grille uden for sommermånederne er altså lidt sjovere, når man blot skal dreje på en knap, i stedet for at hælde kul i en grillstarter, vente og dernæst grille. Det er måske meget fint, når vejret er varmt, men lidt mindre sjovt er det, når vi nærmer os efterårstemperaturerne (og så er der jo også det her med, at det er nemt at styre temperaturen inde i grillen).\nEndnu en gang er der tale om en lynhurtig opskrift på dejlig grillmad, som min gode veninde Ditte fra The Food Club har stylet og fotograferet. Har du travlt, kan du sagtens købe færdiglavede tortillas i de fleste supermarkeder. Varm dem blot på grillen inden servering (gerne i sølvpapir, hvis grillen er meget varm. De må helst ikke blive for sprøde, da de så knækker, når man folder dem).\n½ stort spidskål eller 1 lille\nBland paprika, spidskommen, cayennepeber, chili og oregano med olie, salt og peber. Gnid blandingen ind i kødet, og lad det trække på køl.\nGril kødet, og skær det i tynde skiver.\nKom lidt kød på hver tortilla, top med kålsalat, hvidløgsdressing og rødløg, og pynt med den resterende koriander.\nRør hvedemel, vand og lidt salt sammen i en skål, og ælt det til en elastisk dej. Del dejen i 16 kugler, og rul dem så tyndt ud som muligt. Bag hver tortilla på en tør pande på grillristen i ca. 1 minut på hver side, til dejen bobler op.\nDæk dine tortillas med et rent viskestykke, til de skal bruges.\nKnus hvidløget, bland det med cremefraiche, og smag til med sukker, limesaft, salt og peber.\nSnit spidskålen og halvdelen af korianderen, og bland begge dele med limesaft, sukker, salt og peber. Skær rødløget i fine strimler.


Klummer | Page 2 | Viborg Bibliotekerne\nJeg starter lige med en erkendelse: Jeg er bognørd og en smule teknologiforskrækket. Derfor smerter det mit bankende boghjerte, når undersøgelse efter undersøgelse viser, at børns og unges lystlæsning er i frit fald. Med nye mediers indtog frister bøgerne tilsyneladende ikke børnene i samme grad, som de gjorde før i tiden.\nStart din dag med at være god\nBølgeskvulp, middagslur og vaffelis. Gåture hånd i hånd i skovens dybe stille ro. Pointspil i haven og badeture i iskoldt, krabbefyldt havvand. Køreture ud i det blå på jagt efter genbrugsguld. Bare tæer i sandaler og vandkamp på terrassen. Lune pandekager, litteratur- og seriemarathon i liggestolen under det bløde tæppe.\nAlt det jeg ved om fodbold\nJeg ved ikke, hvad det er, der sker med mine veninder for tiden. Efter et par glas portvin ender snakken altid på samme emne: Hvis du skulle lave noget andet, hvad skulle det så være?\nBilledbogens forunderlige verden\n”Jeg skulle låne en billedbog, som handler om et tissecirkus”. ”Kender du en billedbog om et dyr, der har lort på hovedet?” og ”Hvem er det nu, der har skrevet en billedbog om en snotfe?”\nHvis jeg var en cirkushest\nEn dugfrisk rapport ude fra den danske børnekulturs sommermanege.\nHans blik fanger mit. Og holder det fast. Jeg er nødt til at kigge nærmere på fotografiet, for jeg bliver ramt lige i hjertet.\nDen lille vipstjert sidder på min bil. Den skændes med sig selv i bilens spejle. Den venter på husets tag, når jeg kommer hjem. Når jeg parkerer bilen, begynder balladen\nVed en chimpanse mere om verden, end jeg gør?\nDet er nu efterhånden 12 uger siden, at Danmark mere eller mindre blev lukket ned på grund af en ny, og på det tidspunkt, relativ ukendt sygdom, covid19. En sygdom der betød, at jeg blev sendt på hjemmearbejde, lige som så mange andre også blev det.\n2020 er året, hvor Corona marcherede ind i vores bevidsthed. Med dundrende, angstprovokerende og stålfaste skridt indtog den vores land, vores verden og vores tilværelse.


Du er her: Hjem Læsestof\nLæsestof med tilknytning til Sydthy\nMunkene og herremændene\nVældige granitsten fra klostertiden blev i graver Mads Møllers tid hejst op fra undergrunden ved Vestervig Kirke. Læs artiklen fra 1955, der også beskriver munkegravene og de balsamerede lig, som blev fundet inde i kirken.\n"Abildgaard" og dens historie\nAbildgaard har været udflyttergård, adelig sædegård og len under Vestervig Kloster. Efter reformationen overgår jorden til staten og i 1907 oprettes en udstykningsforening, hvorefter jorden udstykkes til parceller og sælges til private. Artiklen blev bragt i Thisted Amtsavis 9. maj 1938.\nVirksom lærer fylder 60\nLæs om lærer Chr. Larsen, der underviste på Hørdum Skole i 1918 og som forstod at gøre sine elever interesserede i at lære nyt og samtidig holdt aftenskole og kurser for unge og ældre.\nPortrætartiklen blev bragt i Thisted Amtsavis 24. marts 1949.\n"Store Todbøl" og dens historie\nGården der i oldtiden beherskede færdselsvejen gennem Thy, og gennem tiderne har været en af landsdelens storgårde.\nArtiklen blev bragt i Thisted Amtsavis 7. september 1939\nEn historisk vandretur på Agger Tange\nLæs artiklen fra Thisted Amtsavis fra 10. juli 1930 om Agger-Thyborøn kyststrækning fra Knud den store i 1027 samlede sin flåde i den vestlige Limfjord og drog på togt til Norge og England.\nDengang der kun var syv huse tilbage i Thyborøn By\nLæs om Thyborøn by, høfdebygning og boring efter ferskvand, der skulle sikre thyborønboerne gode levevilkår. Se billeder fra havne- og høfdebygningen i området, der indtil 1930 hørte til Vestervig - Agger kommune.\nSkibstedgaard i Ydby\nGaarden som en ladeplads fra forhistorisk tid\nTæt ned mod Skibsted Fjord ligger den gamle hovedgård ”Skibstedgaard” som har haft sin plads der fra meget tidlig tid. Hvornår den første gård blev bygget, på den lave sumpfri grund, mellem bakkerne, vides ikke. Gården nævnes første gang i 1495, men den har sin oprindelse langt tidligere.\nOddesundbroen i støbeformen\nI 1930 tog man fat på de første seriøse drøftelser angående bygningen af en bro over Oddesund. Læs om de mange overvejelser, der blev gjort i den anledning i et referat fra et møde afholdt på Hotel Phønix i Thisted i august 1930.\nNorgesfarten til Agger\nDer har gennem mange århundreder været forbindelse mellem Norge og Danmark via søvejen. Skibene fra Norge sejlede med tømmer og jern til Danmark og returnerede med korn. Læs i artiklen om sandskuderne, der kunne søsættes fra stranden og hente fragten ind fra de store norske sejlskibe og om de nordmænd, som ankom til Agger Strand i 1600 – 1700 tallet.\nCykeltur - Vestervig - Lodbjerg - Lyngby\nLæs om en cykeltur fra Vestervig Kirke, der strækker sig gennem området nordvest for Lodbjerg Fyr med mindestenen i Gammel Kirkegårds Mose, der fortæller om et gammelt bysamfund, før flyvesandet fordrev dyr og mennesker og til slut også Lodbjerg Kirke. Turen går videre til fiskerlejet i Lyngby og plantagen ved Store- og Lille Tyvbakke.\nJættestuen Lundhøj 100 år\nLæs artiklen om jættestuen Lundhøj, der blev opdaget af 2 drenge i 1837, da de kommer forbi udgravningen til et nyt teglværk. Se billeder af jættestuen og læs også om troldfolket, der holdt til i Lundhøj. Det fortælles, at der om natten var larm fra højen, og bonden kan fortælle, at et stykke længere mod nord, lå en sti, som troldfolkene brugte. Blev stien pløjet, lå den igen fasttrampet næste dag.\nLæs artiklen om 11 drenge og 8 piger, der den 4. september 1939 ankommer til Mors, hvor der bliver taget imod dem af plejeforældre og Kvindernes Fredsliga. Børnene er tjekkiske jøder, som var gjort hjemløse efter Tyskland invaderede landet i 1938. Se et billede af Karl Vassel og de tegninger, som han lavede, da han boede og arbejdede på gården Vester Ulsted i Vestervig sogn.\nStrøm på Bedsted\nLæs om elektricitetsmødet i Bedsted 1913, der bliver starten på andelselektricitetsværket i Bedsted. Værket kommer til at forsyne hele Syd- og Mellemthy, og det blev skabt som et samarbejde i mellem gårdejere med assistance af ingeniører. Der planlægges ialt at opføre 27 transformatorstationer i området. Se også billeder fra Bedsted Andelselektricitetsværk.\nBeskrivelse af Thy\nLæs en Beskrivelse over Thye, hvor det berettes, at Stikkelsbertornene havde Blade som Museøren, og at den såkaldte skadelige Vind Skaj gør, at Træernes Toppe er bøjede mod Østen. Læs også om Bondekonen, der farver Tøj og Garn med hjemmevoxende Farveplanter som Rødskrappe og Graariis.\nRussisk fregat strandet\nLæs om russiske orlogsfregat "Alexander Newsky", der er på vej hjem efter et års togt i Middelhavet. Efter et par dage på Nordsøen stopper maskinen, og fregatten strander med 730 mand på en revle ud for Harboøre i 1868. Det hænder endnu, at dykkere finder skjulte genstande fra vraget.\nLæs historien om turen med bumletog fra Struer til Thisted i 1935. Det lille tog standser lidt og tænker sig meget om ved hver lille station, inden det besinder sig på at lunte videre. Her er tid til at filosofere grundigere over tidens rørelse og tempoet er således meget ulig den moderne tids jag og stakåndethed.\nBåltale i Bedsted\nDet er i foreningerne, vi lærer at være i dialog med hinanden, deltage i forhandlinger, sætter fælles mål og skaber resultater til fælles glæde. Læs båltalen i Bedsted fra 2011, der handler om, hvordan vi gennem dialog påvirker og udvikler hinanden og demokratiet.\nBrevsamlingsstedet i Næssund\nLæs om brevsamlingsstedet i Næssund, hvor østsiden var underlagt Karby postekspedition og blev grundlagt i 1882, mens vestsiden var underlagt Thisted postkontor og blev grundlagt i 1857. Fordi skibsfart på Næssund kan føres tilbage til 1481, mener man også, at der længe inden åbningen af et brevsamlingssted har været vekslet post mellem Thy og Mors.\nBrevsamlingsstedet i Heltborg\nLæs om brevsamlingsstedet i Heltborg, der oprettes i 1867 efter en underskriftsindsamling med 70 underskrifter fra lokalområdet året før. Brevsamler Ulsted ansættes, og i løbet af hans ansættelsestid klandres han for at benytte sine egne blanketter og uretmæssigt beholde gebyrer til betaling af anbefalede breve. Sagen falder til jorden. Brevsamlingsstedet nedlægges år 1882 i forbindelse med Thybanens åbning.\nBrevsamlingsstedet i Visby\nLæs om brevsamlingsstedet i Visby, der for frimærkesamlere fortsat er ukendt, fordi det ikke har haft sit eget stempel. Visby brevsamlingssted blev grundlagt allerede i 1852, men lukkede ned igen i 1855 for først at åbne i 1866. I 1872-1873 blev der i kvartalet ekspederet ca. 780 breve til Thisted og ca. 300 breve til Struer. Brevsamlingsstedet i Visby blev nedlagt, da Thybanen åbnede i 1882.\nHvidbjerg Vesten Aa brevsamlingssted\nLæs om brevsamlingsstedet i Hvidbjerg Vesten Aa, som grundlægges i 1883, og som ved retskrivningsreformen i 1948, hvor dobbelt a afløses af bolle-å, skifter navn til Hvidbjerg Vesten Å. Læs også om sagen om et manglende særskilt lokale til posten, der ender med, at den nye tilsynsmyndighed i Hurup bevilger et beløb til brevsamleren med tilbagevirkende kraft.\nBrevsamlingsstedet i Morup Mølle\nLæs om brevsamlingsstedet i Morup Mølle, der oprettes i 1889 med en enkelt landpostrute. I en kort periode på 2 måneder står der nederst på stemplet kun Bedsted, men det rettes til Bedsted Thy, da der eksisterer en by ved navn Bedsted i Sønderjylland. Brevsamlingsstedet nedlægges i 1964 i forbindelse med at landpostruterne motoriseres.\nPosten i Koldby\nLæs fortsættelsen til artiklen om posten i Koldby. Selvom sognerådene i Nørhaa, Hvidbjerg-Ørum-Lodbjerg, Vestervig-Agger, Visby-Heltborg, Hassing-Villerslev, Skyum-Hørdum og Hassing-Staugstrup søger om dispensation, vil generaldirektoratet ikke acceptere, at kroejer og brevsamler er en og samme person. Posten omdøbes i 1908 til Koldby Thy.\nBrevsamlingsstedet i Koldby\nLæs om brevsamlingsstedet i Koldby, der blev oprettet i 1858 og var et knudepunkt for posten i Thy. Brevsamlingsstedet lå ved Koldby Kro, som lå på vejen mellem Thisted og Struer. Herfra var der også udveksling af post til Vestervig. Koldby Kro eksisterede som brevsamlingssted til åbningen af Thybanen i 1882.\nBrevsamlingsstedet i Krik\nLæs om brevsamlingsstedet i Krik, som oprettes år 1888, og i 1908 får en kvindelig brevsamler ved navn frk. Petrine Erichsen. Petrine bliver i 1913 gift, men beholder sit eget navn, og generaldirektoratet forlanger derfor at se hendes vielsesattest, fordi hun ikke vil tage mandens navn. Efterfølgende skal alle officielle papirer rettes, idet det nu ikke er frk. Erichsen, men fru Erichsen.\nBrevsamlingsstedet i Agger\nLæs om brevsamlingsstedet i Agger, der ved sin grundlæggelse starter en underskriftsindsamling i sognet. Agger var indtil 1. april 1974 underlagt postkontoret i Vestervig. Herefter var brevsamlingsstedet i knap 6 år underlagt postkontoret i Hurup, men fra den 1. januar 1980 bliver brevsamlingsstedet underlagt Thisted Postkontor. Agger har i sine 80 år som brevsamlingssted haft 4 stempler.\nBrevsamlingsstedet i Gjettrup\nLæs om brevsamlingsstedet i Gjettrup og den mindre krig, der opstår mellem Hurup og Vestervig i 1910 om postens tilknytning. Hidtil er postindkasseringer og postindbetalinger fra Gjettrup blevet sendt med postvognen til Vestervig, men Hurup postkontor anfører det uhensigtsmæssige i dette forhold, nu hvor Hurup er en stationsby.\nBrevsamlingsstedet i Ydby\nLæs om brevsamlingsstedet i Ydby som i 1854 etableres ved Ydby Kro og i 1882 flytter til Ydby station ved jernbanens åbning. Læs også om den administrative brevgang ved anmodninger om lønforhøjelser, klager og de 6 stempler, som er blevet brugt frem til 1990. Se de forskellige stempeltyper, som blev brugt i Ydby på breve og postkort fra venner og slægtninge.\nLæs om vejlovgivningen fra 1241, der bestemmer, hvordan veje skal vedligeholdes og den senere lovgivning, der bestemmer, hvordan veje skal bygges. Flere elementer har betydning for vejnettets udvikling. Dels topografi, administrativ inddeling, vejklassificering og jernbanetransport. Vejvedligeholdelsen i 1800 tallet blev pålagt bønderne, som skulle afsætte "spanddage", hvor de mødte med et spand heste eller okser, eller de afså "gangdage", hvor de skulle stille med muskelkraft alene.\nJordemoder på Thyholm\nLæs om Katrine Marie Mejer, som tager en jordmoderuddannelse i København og siden arbejder som distriktsjordmoder i Thyholm. Fra 1895 forlænges læretiden med 3 måneder til et helt år, og da det derfor bliver svært at skaffe uddannelsessøgende blandt gifte kvinder bosat andre steder i landet, ændres lovgivningen igen i 1899, så også ugifte og barnløse kan søge om optagelse. I 1910 var Rigshospitalets jordmoderskole det eneste sted i landet, hvor kvinder kunne tage en jordmoderuddannelse.


Mike Underbjerg Lauritsen troede det var slut med motocross - skulle de sælge det hele - skulle han stoppe med hans arbejde. Mange tanker gik gennem hovedet på Mike, der nu kigger på 2021 med smil på læben. Crossnyt har snakket med ham.\n- Hvad så Speedy lyder det i telefonen, da jeg fanger Mike - jeg er lige ved at støbe en hesteboks, lyder det - måske ikke det man forventer af en, der havde store problemer med sin ryg.\n- Det der er sket siden sidst - var den gamle læge troede, jeg havde fået en diskusprolaps, men der skete stadig ingen fremgang. Jeg skiftede så læge som henviste mig til et rygcenter i Middelfart.\n- De fandt ud af, det ikke var en diskusprolap. Musklerne har været mega spændt op, det har virket sådan, at jeg har gået med ret ryg i 2 måneder, hvor jeg skulle have gjort det modsatte og strukket ud. Nu efter 3 gange derovre, så er det blevet så godt, at jeg kan både træne og køre motocross - skal bare huske at få strukket ud. Det var ikke sjovt, da det stod på. Nu tror jeg igen på fremtiden, griner Mike, der var tæt på guldet i MX 2 inden afdelingen på Mors.\n- Jeg havde fået nogle piller til at ta det værste, men kørte slet ikke mit bedste på Mors og min tur i søen gjorde det ikke bedre - har da også fået badering og luffer kastet i min retning fra klubben i Børkop (se billede), siger Mike, der kan grine igen, men sådan var det ikke for 4 måneder siden.\n- Jeg tvivlede meget på det i starten - skulle jeg fortsætte med arbejdet, det var også hårdt for ryggen og motocross leve uden det ville være svært. Nu skal jeg lære at strække ud, jeg troede jo, at det var nerver, men det var bare muskler, nu skal der trænes core mave og ryg, lyder det fra Mike, der tænker på 2021.\n- 2021 nu skal der være der guld til Mike, jeg ved, jeg har farten - har vundet heats før og har efterhånden en del erfaring, fortæller Mike, der bliver godt forberedt til 2021.\n- Jeg tager 5 uger til Spanien og får kørt en del, og når jeg kommer hjem kører jeg 2 uger til Lommel, så bliver rigtig godt forberedt, fortæller Mike, der fortsætter i samme team.\n- Skal køre for Bo Filten Racing og Jens Bramming kan jeg heller ikke undvære, han hjælper igen med maskiner. Alle andre omkring mig er også de samme se mere nedenfor. Man man sige 2020 var en ommer, siger Mike, der har sat sig op til også at køre ADAC.\n- ADAC giver så meget og så de EMer, der ligger tæt på Danmark vil jeg køre gerne 3 afdelinger og så skal det DM vindes, så samme plan som 2020, men uden corona og dårlig ryg forhåbentlig i 2021. Godt nytår, slutter Mike.\nKæmpe tak til jer for hjælpen!


De fleste bestiller på online shops - Fodboldudstyr til din træning\nFlere e-shops tilbyder i vore dage diverse forskellige leveringsløsninger. Et hit er efterhånden at få leveret til en pakkeshop, hvor du selv kan hente pakken på et valgfrit tidspunkt. Leveringstypen er altså særdeles uproblematisk, og i mange tilfælde tilmed den mindst kostelige leveringsform.\nLeveringstidspunktet kan være yderst væsentlig når du står og skal bruge din ordre straks, og herved er det temmelig centralt at man finder den forventede leveringstid ved det respektive produkt.\nEn hel del online virksomheder annoncerer levering på næste hverdag på flere varenumre, men glem ikke at det er underforstået at handlen laves før et fast klokkeslæt, så at de har mulighed for at nå at få de nye varer på posthuset før lagermedarbejderne har fri.\nNogle webshops præsterer fragt uden beregning, men tit forudsætter det at du bestiller for en bestemt pris. I øvrigt burde man udse dig den mest prisbevidste leveringsmodel, der oftest – ligegyldigt om du befinder sig ved Silkeborg, Slagelse eller Bramming – vil være at få leveret din ordre til et afhentningssted.\nDet er jo i høj grad problemfrit for enhver at vurdere prisniveauet fra forskellige internet virksomheder og så har adskillige internet varehuse ikke kunne lade være med at stampe salgspriserne på en række af deres produkter – til drenge og piger, lige så vel som til mænd og kvinder – helt i bund, og endda nogle gange yde levering uden omkostninger.\nMen det kan ikke desto mindre vise sig lukrativt at kigge forbi enkelte netshops efter rabat inden du placerer ordren, så du er sikker på at få fat i den mest betalelige pris.\nMan skal dog være obs på, at hvis en netbutik forhandler varer til salg for en pris der er kolossalt god, så burde det for det meste være et signal om en uægte netbutik. Bestillinger med betalingskort er ikke desto mindre omfavnet af et reglement, hvilket dækker os imod fup online firmaer.\nForinden folk shopper i en e-forretning burde man egentlig skimme netbutikkens forretningsvilkår, men det er i reglen ikke videre interessant.\nEt nemt alternativ kunne være at kigge hvorvidt webbutikken er tilsluttet e-mærket, som skulle være en sikkerhed for at internet butikken efterfølger dansk lovgivning, foruden at hjemmesiden af og til overværes af fagmænd som har nøje kendskab til vilkårene på området. Derudover tilbydes du anledning til opbakning, når du udsættes for vanskeligheder ved din ordre.\nDesuden kan det være til hjælp at køber er vaks omkring de mest relevante vilkår der har indvirkning på transaktionen, til eksempel den byttepolitik webbutikken har. På grund af dette er det samtidig relevant, at man permanent opbevarer sin ordrekvittering, således man fremadrettet vil kunne påvise ordren, ligegyldigt om man er på udkig efter varer til en mand eller kvinde.\nVurderes af fagmænd som forstår de gældende regler\nTrustpilot giver dig absolut fine muligheder for at gennemstøve forskellige øvrige kunders anmeldelser og af den grund tilrådes det, at du efterforsker webbutikkens anmeldelser inden du placerer din ordre.\nFacebook genererer tilsvarende immervæk fornemme løsninger til at få et kig ind i online forhandlerens kundetilfredshed. Desuden ses endda e-forhandlere som giver folk mulighed for at give en anmeldelse af deres køb, hvilket ligeledes må drages fordel af til at afveje kundetilfredsheden.\nDenne hjemmeside finansieres af reklamer. Vi har samarbejdsaftaler med et hold af shops på nettet og annoncerer firmaernes tilbud, og indhenter godtgørelse i tilfælde af at den bruger vi sender videre udfører en bestilling.\nInformationer omkring produkter og internet butikker ajourføres fra tid til anden, men vi kan ikke stilles ansvarlig for justeringer der kan være foretaget siden seneste opdatering af vores informationer.


En rejsebeskrivelse af Kim Greiner\nUkendt for mange danskere ligger High Chaparral hen i det idylliske svenske Småland, og kun ved et tilfælde blev vi selv opmærksomme på stedet.\nVi havde en lille uges ferie, og da det var en Mormor og Morfarferie sammen med vores 4. årige barnebarn Nanna, var mine øjne faldet på Astrid Lindgrens Verden, der også ligger i Småland, og hvor alle Astrid Lindgrens eventyr bliver levendegjort. Det var helt sikkert en succes at se Pippi Langstrømpe, Emil fra Lønneberg, Ronja Røverdatter m.m., og stedet kan varmt anbefales, især for børn i aldersgruppen 3-12 år, men vi voksne synes nu også det var sjovt. Lige inden vi tog hjemmefra, hørte vi tilfældigvis om High Chaparral, så i stedet for at tage ned til Øland og finde en dyrepark efter Astrid Lindgrens Verden, drog vi vestpå til det vilde vesten i High Chaparral, og det var alle tiders oplevelse.\nHigh Chaparral blev påbegyndt i 1966 af industrimanden Bengt Erlandsson, som efter en 4 måneders rejse over det amerikanske kontinent fik ideen til at bygge sin egen westernby. "Big Bengt", som han senere kaldtes, voksede op blandt sine 7 søskende på en smålandsk skovgård, og som ung arbejdede han som medhjælper på den hjemlige mælkebil. På ruten kom han rundt til alle bøndergårdene, og tidligt viste han talent for at gøre en forretning, og senere blev det til noget af et mesterskab. En hurtig handel og et håndslag og Big Bengt havde gjort en forretning. Så da Televærket ville af med 200.000 telefonstolper, slog Bengt til, og han begyndte at opføre sit eget wild-vestfort, som siden er udbygget til en hel by.\nAlle byggematerialerne kommer fra gamle nedrivningshuse, og når ideerne myldrede frem, byggede Big Bengt hurtigt, og han kunne ikke altid vente på byggetilladelser og svenske tidskrævende regler og forordninger, så der har i tidens løb været mange sager med myndighederne under bygningen af High Chaparral. Alle bygninger er dog nu godkendt af myndighederne.\nSiden den spæde start er High Chaparral udbygget med en 3,5 km dampjernbane, en mexikansk landsby, indianerlejr, wildvest hotel, hjuldamper, museum, campingplads m.m.\nVi ankom midt på eftermiddagen, og efter lidt besvær lejede vi en campinghytte, og besværet opstod, fordi hytterne udlejes via receptionen i Big Bengt Hotel og ikke på selve campingpladsen. Campingpladsen er iøvrigt stor med rigelig plads til alle og ligger omkring en dejlig badesø, og wildveststilen var også her så småt slået igennem, med personale i cowboytøj, toiletter til cowboys og cowgirls og i brusekabinerne skal man trække i en snor for at få vand ud af bruseren. En lille alm. campinghytte til 4 personer koster 400 skr, men der er også større og sikkert dyrere wildvesthytter og uden i øvrigt at kende standarden, lyder det rimeligt med 400 skr. incl. morgenmad for et dobbeltværelse på Big Bengt Hotel.\nAftenen brugte vi på Big Bengts museum, der har åbent fra kl.12 til 20, og selvom vi næsten var de eneste gæster, kan det anbefales at ofre de 40 kr. og gå ind og se, hvad Bengt har samlet sammen, og det er bestemt ikke småting. Indgangen prydes af en kæmpebuste af Big Bengt, nærmest på størrelse med et hus og indenfor findes en rigdom af veteranbiler, motorcykler, gammelt legetøj, malerier, nibs og alskens ting og sager især indenfor mekanik. Tro ikke, det kun er nogle få rum med udstilling. Næ nej, der er flere haller i flere etager, og det hele er stuvet godt sammen, for der skulle også lige være plads til et damplokomotiv med hjul så store som en voksen mand og en 10 ton tung og 7-8 meter høj Leninstatue, der tidligere "prydede" en sovjetisk by.\nKl. 10 næste formiddag blev svingdørene slået op til High Chaparral, og vi købte 2 entrebilletter, der i højsæsonen koster 140 skr. pr. person, og det er så incl. de forskellige shows, der vises i løbet af dagen. Nanna smuttede lige gratis med ind, da hun er under 1 meter.\nWesternbyen er imponerende flot lavet og ser meget autentisk ud, og vi fornemmede hurtigt stemningen fra det vilde vesten med lugten af hestepære og diligencen kørende ned af gaden.\nEt damplokomotiv holdt pustende ved stationen og ventede på passagerer til sin første afgang, så vi indløste en billet for en tyver, og da jeg havde læst, at der var garanti for togoverfald, fortalte vi omhyggeligt Nanna, at hvis der kom togrøvere, var det skuespil, og det hele var kun for sjov. Garantien holdt, for 3 banditter overfaldt toget og tog postsækken med guldet, og de prøvede også at plyndre passagererne, men det heltemodige togpersonale overmandet røverne i en drabelig skudduel, inden alle livede op igen og toget fortsatte.\nNu kunne vi godt se, at for at kunne forsvare os, måtte vi hen i den nærmeste Gun Store og Nanna fik en rød cowboyhat og en guldfarvet knaldhætpistol, og så var hun ellers ikke til at skyde igennem. Morfaren havde egentlig også grumme lyst til en cowboyhat, men i voksenafdelingen var priserne for den ægte vare lige over smertegrænsen, så jeg nøjedes med at købe en kopi af en stor, meget naturtro seksløber, og den gik jeg så rundt med i bæltet hele dagen og følte mig kun en lille smule fjollet, men jeg havde lidt drengedrømme, der skulle leves ud.\nI High Chaparral er der i højsæsonen dagen igennem forskellige shows, og i Lilla-Western, hvor husene er i halv størrelse og en herlig tumleplads for børnene, startede vi med et Lucky Luke Show. Det viste sig virkelig at Lucy Luck er hurtigere end sin egen skygge, og sammen med en flok publikumbørn fik de fanget Daltonbrødrene.\nTo gange om dagen vises det store westernshow, der foregår i ikke mindre end verdens største arena for westernshows, med en omkring 100 m lang showgade. Showet vises som et skuespil, hvor en rig mand i slutningen af 1800 tallet kommer til byen, men han bliver overfaldet af en bande desperados, og hans kone bliver kidnappet. Byens borgere rotter sig sammen og under skudvekslinger og eksplosioner vinder de gode over de onde, og livet leves videre i den lille by.\nShowet er garneret med vovelige stunts, og forestillingen slutter med moralen: "Hør hvad dine forældre siger, og adlyd loven". Som ekstranummer gives et afslutningsstunt, hvor en mand kaster sig ud fra et 15 m højt vandtårn og lander i nogle sække brænde, men de har nu nok snydt lidt og kommet skumgummi i sækkene. Imponerende alligevel og et virkelig flot show.\nIndianerforestillingen var dog efter min mening den bedste. Ti ægte fuldblods indianere fra Manitoba, Canada var iført de flotteste dragter, og de dansede, sang og trommede, så da de nåede til regndansen, begyndte det sandelig at smådryppe. Den forestilling var alle pengene værd, og især slutnummeret hvor en ung indianer, samtidig med at han dansede, manøvrerede rundt med 20 store ringe, var helt fantastisk.\nMexikanershowet med sang, musik og dans var da også værd at overvære og efter en tur med hjuldamperen, var hele dagen fløjet afsted, og så havde vi ikke engang været henne i tivoliafdelingen.\nHigh Chaparral er en herlig westernoplevelse for alle mellem 3 og 90 år, så tak til Big Bengt, fordi vi andre også kan være med i hans drengedrømme, og jeg glæder mig allerede til at gense stedet næste år.\nHigh Chaparral ligger nær Hillarstorp, kun et pistolskud fra E4 ved Värnamo ca.170 km fra Helsingborg.


Sådan bliver en bygning God Adgang registreret — Godadgang\nDer udarbejdes en præsentation, som i tekst og billeder beskriver adgangsforholdene, så dine gæster/kunder kan danne sig et indtryk forud for besøget.Præsentationen markedsføres på godadgang.dk og kan lægges ind på din egen hjemmeside. Jo flere steder du kan markedsføre oplysningerne og dit medlemskab af God Adgang jo bedre.\nEfter besøget udarbejder God Adgang en rapport med inspiration til hvordan og hvor, der er forhold af betydning for mennesker med handicap, som vil kunne forbedres i forhold til i dag. Du vælger selv, om nogle af forslagene skal prioriteres og føres ud i livet, så dit produkt forbedres for en eller flere af de 7 brugergrupper, som indgår i mærkeordningen.\nEt medlemskab af God Adgang er frivilligt, og du vælger selv, hvor meget du vil bruge præsentationen i din markedsføring, og om du vil investere i forbedringer af tilgængeligheden.


Databeskyttelsespolitik - Klokhøj-Berth Advokat\nAdvokatfirmaet Jens Klokhøj, Cvr.nr. 2957 3891, er dataansvarlig for behandling af de personoplysninger, som vi har modtaget fra dig. Du kan kontakte os på nedenstående adresse:\nT: +45 5941 0100\nDet er advokat Maria Kjærulff Berth, der er ansvarlig for vores behandling af data. Advokat Maria Kjærulff Berth kan kontaktes på telefon: 5941 0103 og mail: mb@kadvokat.dk.\nHvordan Klokhøj passer på din data\nI forbindelse med vores arbejde indhenter og behandler vi en lang række personoplysninger. Vi indhenter oplysninger fra bl.a. klienter, modparter, partsrepræsentanter, andre parter, offentlige myndigheder og virksomheder. Det kan du læse mere om nedenfor under pkt. 4 og 5. Advokathvervet er et tillidshverv, og vi værner om den tillid, som der bliver vist os, og om dine oplysninger.\n✔ Vi behandler ikke dine data uden et lovligt grundlag\n✔ Vi indhenter, behandler og videregiver kun relevante og nødvendige oplysninger\n✔ Vi passer rigtig godt på dine oplysninger og behandler dem fortroligt, forsvarligt og sikkert.\nI vores persondatapolitik kan du læse mere om vores behandling af personoplysninger og dine rettigheder som registeret. Du er altid velkommen til at kontante os.\nRetsgrundlaget for behandlingen af personoplysninger og formålet hermed\nVi behandler personoplysninger for at kunne løse juridiske opgaver, og for at kunne opfylde de forpligtelser vi som advokatfirma i øvrigt har i henhold til love og regler, herunder de advokatetiske regler, hvidvaskloven, bogføringsloven og databeskyttelsesloven m.fl.\nRetsgrundlaget for vores behandling af personoplysninger følger desuden af det opdrag, vi har fået, eller af den aftale vi har indgået med dig om ydelse af juridisk rådgivning.\nBehandlingen kan endvidere være begrundet i,\n• at den er nødvendig for at overholde en retlig forpligtelse,\n• at behandlingen er nødvendig for at opfylde væsentlige interesser, der overstiger den registreredes interesser, eller,\n• at behandlingen er nødvendig for, at et retskrav kan fastlægges, gøres gældende eller forsvares.\nVores behandling kan undtagelsesvis også hvile på et samtykke.\nDer henvises til databeskyttelsesforordningens artikel 6, stk. 1, litra a-c og litra f, og artikel 9, stk. 2, litra a, b, og f, samt databeskyttelseslovens kap. 3.\nVi behandler både almindelige og følsomme personoplysninger samt oplysninger om straffedomme og lovovertrædelser. Endvidere behandles CPR- numre, vi modtager fra dig eller tredjemand i det omfang, det er relevant og nødvendigt.\nVi har tavshedspligt og må ikke uberettiget videregive oplysninger, som vi har fået kendskab til under vores arbejde. Som led i sagernes behandling vil vi kunne videregive eller overlade dine personoplysninger til følgende modtagere:\n• sagens øvrige parter,\n• rådgivere for parter,\n• syns- og skønsmænd,\n• vidner m.v.,\n• offentlige myndigheder i det omfang, det er begrundet i sagens behandling.\nEndvidere overlades oplysninger til it-virksomheder i forbindelse med brug af vores sagsstyringssystem og ekstern bogholder mv., som advokatfirmaet har indgået data-behandleraftaler med. Der overlades også oplysninger til advokatfirmaets revisor i det omfang, det er nødvendigt i forbindelse med bogføring og revision.\nVi benytter så vidt mulig en digital løsning til at underskrive dokumenter mv. I den forbindelse overlades der oplysninger til den samarbejdspartner, der udbyder og stiller den digitale løsning til rådighed for underskrivelse. Der er indgået databehandleraftale med den pågældende udbyder.\nVi registrerer personoplysninger, som vi har modtaget fra sagens parter, deres rådgivere, andre aktører i sagen, eller som vi har indhentet fra offentlige myndigheder, databaser og registre, f.eks. Statsforvaltningen, tinglysningssystemet, minretssag.dk og CVR-registret.\nHvis vi indhenter oplysninger om dig hos andre end dig\nDu vil blive orienteret, hvis vi indhenter oplysninger om dig hos andre end dig, medmindre vi som følge af vores tavshedspligt ikke skal opfylde oplysningspligten. Det kan f.eks. være tilfældet, hvis du er modpart i en sag, som vi varetager på vegne af en klient.\nVi opbevarer personoplysningerne, så længe det har et sagligt formål. Efter en sag er afsluttet, opbevarer vi de registrerede personoplysninger i 10 år, da der gælder en forældelsesfrist på 10 år for vores ansvar som rådgivere. Herefter slettes oplysningerne permanent. Oplysninger indhentet til opfyldelse af hvidvasklovens krav vil dog allerede blive slette efter 5 år, da det følger af loven.\nVi er i henhold til de advokatetiske regler forpligtet til i alle sager at undersøge om der foreligger interessekonflikt, hvorfor vi ikke sletter de oplysninger, der er nødvendige for at foretage denne undersøgelse.\nVi har truffet en række organisatoriske og fysiske foranstaltninger for at passe på de personoplysninger, som vi behandler. Det betyder, at vi har interne instrukser om behandling af data og digital beskyttelse i form af bl.a. virusprogrammer og firewall samt procedurer for tilsyn med beskyttelsen af personoplysninger. Det betyder også, at vi har begrænset, hvem der har adgang til dine oplysninger.\nVi har indgået databehandleraftaler med de virksomheder, der behandler data for os, så vi har sikret, at de også passer godt på de personoplysninger, vi overlader til dem. Der føres ligeledes tilsyn med alle databehandler for at sikre, at behandlingen sker i overensstemmelse med databehandleraftalen.\nVis du vælger at trække dit samtykke tilbage, påvirker det ikke lovligheden af vores behandling af dine personoplysninger på baggrund af dit tidligere meddelte samtykke og op til tidspunktet for tilbagetrækningen. Hvis du tilbagetrækker dit samtykke, har det derfor først virkning fra dette tidspunkt.\nDu har i visse tilfælde ret til at modtage dine personoplysninger i et struktureret, almindeligt anvendt og maskinlæsbart format samt at få overført disse personoplysninger fra en dataansvarlig til en anden uden hindring\nDu finder her Datatilsynets kontaktoplysninger på www.datatilsynet.dk